9 აგვ. 2018, 12:13:38 ახალციხის რაიონულმა სასამართლომ სრულად გაიზიარა ბრალდების მხარის მიერ წარდგენილი მტკიცებულებები და გაუპატიურების ჩადენის ფაქტზე ბრალდებული ი.ა. დამნაშავედ ცნო საქართველოსსისხლის სამართლის კოდექსის 137-ე მუხლის პირველი ნაწილით. სასამართლო პროცესზე გამოკვლეული მტკიცებულებებით დადასტურდა, რომ 2017 წლის 19 დეკემბერს, ქ.ვალეში ი.ა.-მ ფიზიკური ძალადობით და სიცოცხლის მოსპობის მუქარით მ.ზ. - თან, მისსავე საცხოვრებელ სახლში, სქესობრივი კავშირი დაამყა. სამართალდამცველებმა ი.ა. იმავე დღეს, სასამართლოს განჩინების საფუძველზე ქ.ვალეში დააკავეს. მას ბრალდება სისხლის სამართლის კოდექსის 137-ემუხლის პირველი ნაწილით (გაუპატიურება) წარედგინა და აღკვეთის ღონისძიების სახით პატიმრობა შეეფარდა. ახალციხის რაიონულმა სასამართლომ ი.ა. დამნაშავედ ცნო წარდგენილ ბრალდებაში და სასჯელის სახედ და ზომად 6 წლით და 6 თვით თავისუფლებისაღკვეთა განუსაზღვრა. აფეთქება თურქეთში _ დაღუპულია საქართველოს მოქალაქეთურქეთში, ერთ-ერთ საწარმოში აფეთქების შედეგად საქართველოს მოქალაქე დაიღუპა. ამის შესახებ ინფორმაციას საგარეო საქმეთა სამინისტროში ადასტურებენ. „ვადასტურებთ, რომ გარდაცვლილია საქართველოს მოქალაქე. ცხედარს უტარდება ექსპერტიზა. საკონსულო კონტაქტზეა ოჯახის ახლობლებთან”, - აღნიშნავენ ... ...


აჭარაში კვების ობიექტებში სტანდარტების დანერგვის პროცესი გრძელდება – iRegions.GE დამატების თარიღი 24 ივნისი, 2020 5 საზოგადოებრივი კვებისა და სარეალიზაციო ობიექტებში სურსათის უვნებლობის საკითხები განიხილეს დღეს, აჭარის ტურიზმის დეპარტამენტში გამართულ შეხვედრაზე, რომელსაც სურსათის ეროვნული სააგენტოს უფროსის მოადგილე ვასილ ბასილაძე, აჭარის ტურიზმისა და კურორტების დეპარტამენტის თავმჯდომარეს თინათინ ზოიძე და დარგში მომუშავე ასოციაციების წარმომადგენლები ესწრებოდნენ.


source: CulturaX

text: კომპანია MyCargo/ACT Airlines-ის კუთვნილი სატრანსპორტო თვითმფრინავი, რომელიც Turkish Airlines- მა დაიქირავა,


text: მრავალპროფილური საკონსულტაციო-დიაგნოსტიკური ცენტრი – თქვენი ჯანმრთელობის სამსახურში ავტორი: ინა სიმონია 10:00 04.01 ქალბატონი ნინო ნადიბაიძე მრავალპროფილური საკონსულტაციო-დიაგნოსტიკური ცენტრის – "N მედი ქლაბის", დირექტორი, მენეჯერი და კარდიოლოგია. აქვს უმდიდრესი სამედიცინო და მენეჯერული გამოცდილება. ქართულის გარდა ფლობს რუსულ, ფრანგულ და ინგლისურ ენებს. ქალბატონი ნინო გვიყვება: – 9 წელიწადი სამედიცინო ინსტიტუტში ვსწავლობდი და ინტერნატურიანად, 1989 წელს დავამთავრე. შემდეგ, განაწილებით, 3 წელი რუსთავში ვიმუშავე. კარდიოლოგიის სამეცნიერო-კვლევით ინსტიტუტში კარდიოლოგიის სპეციალობას დავეუფლე და ამ ხაზით განვაგრძე მუშაობა. პარალელურად, ვმუშაობდი არასამთავრობო ორგანიზაცია "ჯანმრთელთა ასოციაციაში". მოვიპოვე გრანტი. 2001 წელს გაიხსნა ეკლესიასთან არსებული, ასევე, მრავალპროფილური სამედიცინო ცენტრი, რომელმაც 2015 წლამდე იარსება და ამ ცენტრის კარდიოლოგი და ხელმძღვანელი მე ვიყავი. – როგორ მოხვდით "N მედი ქლაბში"? – სამი წელი გულიკო ჩაფიძის კლინიკაში ვიღებდი მდიდარ გამოცდილებას. ასევე, ვისწავლე მარკეტოლოგია სპეციალურ კურსებზე. 2018 წელს კი კლინიკა "N მედი ქლაბი" გაიხსნა და მას შემდეგ ამ კლინიკის დირექტორი, მენეჯერი და კარდიოლოგი ვარ. – რა სახის მომსახურების მიღებაა შესაძლებელი თქვენთან? – როგორც უკვე ვთქვი, ჩვენი კლინიკა მრავალპროფილურია და მრავალმხრივ სამედიცინო კვლევებსა და დიაგნოსტიკას ვახორციელებთ. თუკი ადრე კონტრაქტორ კლინიკებთან გვქონდა ურთიერთობა და მათი დახმარებით ვემსახურებოდით პაციენტებს, ახლა ეს ჩვენთანაა შესაძლებელი. ჩვენს კლინიკაში დავამონტაჟეთ, რომ იტყვიან, ბრენდი დანადგარები. მათი მეშვეობით კეთდება სისხლის ნებისმიერი ანალიზი, შარდის ანალიზი. დავამატეთ, აგრეთვე, ბაქტერიოლოგია და ეს ყველაფერი ჩვენთან შესაძლებელია შედარებით დაბალ ფასებში. სხვა კლინიკებმა მომსახურების ტარიფები გააძვირეს, ჩვენთან კი ისევ 2018 წლის ფასებია, ანუ ჩვენს კლინიკაში მაღალი დონის მომსახურების მიღება მისაღებ ფასებში ხდება. ერთი სიტყვით, ჩვენ ისეთი პროგრამა გვაქვს, რომ შეგვიძლია, პაციენტებს მომსახურება პროცენტულად დავუკლოთ. – როგორც ვიცით, თქვენი ცენტრის ასეთი წარმატება დიდწილად თქვენი დამსახურებაა. – სიმართლე გითხრათ, "N მედი ქლაბში" ძალიან დიდი ენერგია და შრომა მაქვს ჩადებული. მოკრძალებით ვიტყვი, რომ ინვესტორს მე ვურჩიე ჩვენი ცენტრის იმგვარად მოწყობა, როგორი სახეც მას აქვს და რა თქმა უნდა, ამაში დიდი წვლილი ჩემს კოლეგებსაც მიუძღვით. ანუ, ჩვენი ცენტრი მაღალპროფესიული კვალიფიკაციის სპეციალისტებითაა დაკომპლექტებული. "N მედი ქლაბში" შეგიძლიათ, ფართო პროფილით მიიღოთ მაღალი დონის სამედიცინო-დიაგნოსტიკური მომსახურება და როგორც სამედიცინო, ასევე ფინანსური კუთხით კმაყოფილი დარჩებით. გისურვებთ ჯანმრთელობას! კლინიკა "N მედი ქლაბი" გაერთიანდა კლინიკა "მედ გრუპ ჯორჯიასთან"', რომელიც მულტიპროფილური ქირურგიული კლინიკა იქნება.


04.12.2018 საფეხური: რა უპირატესობით სარგებლობენ საქართველოს უნივერსიტეტის სტუდენტები [R]


source: wikipedia

text: ჩრდილო-დასავლეთის ფედერალური ოკრუგი — ადმინისტრაციულ-ტერიტორიული ფორმირება რუსეთის ევროპული ნაწილის ჩრდილოეთში. შეიქმნა რუსეთის ფედერაციის პრეზიდენტის 2000 წლის 13 მაისის ბრძანებულებით. მოსახლეობა - 13,9 მლნ. ფართობი - 1.678 ათასი. მთავარი ქალაქია სანქტ-პეტერბურგი. მოიცავს ფედერაციის 11 სუბიექტს: რესპუბლიკები: კარელიის რესპუბლიკა კომის რესპუბლიკა ოკრუგი: ნენთა ავტონომიური ოკრუგი ოლქები: არხანგელსკის ოლქი ვოლოგდის ოლქი კალინინგრადის ოლქი ლენინგრადის ოლქი მურმანსკის ოლქი ნოვგოროდის ოლქი ფსკოვის ოლქი ფედერალური ქალაქი: სანქტ-პეტერბურგი დემოგრაფიული მონაცემები ფედერაციული ერთეულები ოკრუგი მოიცავს: ჩრდილოეთ, ჩრდილო-დასავლეთ, კალინნგრადის ეკონომიკურ რეგიონებს და თერთმეტ ფედერალურ ერთეულს. სქოლიო ჩრდილო-დასავლეთის ფედერალური ოკრუგი


თქმაც არის და თქმაც, და ამ თქმაში ტონიც და ინტონაციაც. ის, რაც სარკოზიმ თქვა სარკოზი-მედვედევის ხელშეკრულებასთან დაკავშირებით, საერთოდ, რუსეთთან მიმართებაში, იყო მშვიდად, ხმადაბლა ნათქვამი, თვალების გადმოკარკვლის და პირზე დუჟის მორევის გარეშე, რასაც ხშირად ვხვდებით ნაცთა ბელადის სახეზე.


მუქარა (კომიქსი) მუქარა (ლილი ჰოლისტერი) არის მარველის კომიქსების გამოგონილი სუპერბოროტმოქმედი. მისი დებიუტი შედგა კომიქსში The Amazing Spider-Man #549, და მონაწილეობდა ადამიან-ობობაზე შექმნილ კომიქსების სერიაში Brand New Day, One More Day, American Son. ლილი ჰოლისტერი არის ჰარი ოზბორნის საცოლე[1]. ძალები და შესაძლებლობები [რედაქტირება] ის შეიარაღებულია სხვადასხვა, უცნაური ცეცხლის წასაკიდებელი მოწყობილობით, რომლებსაც ინახავს ზურგჩანთაში, ასევე იყენებდა გობლინის მარკ 7 პლანერს (Mark 7 Goblin Glider), სანამ ის ნორმან ოზბორნმა არ გაანადგურა[2]. მის არსენალში არის კანტუზიის გამომწვევი და ასაფეთქებელი კვახის ბომბები. თავდაპირველად მუქარას ჰქონდა ტყვიაგაუმტარი ჯავშანიც, რომელიც ჩამონტაჟებული იყო მის ტანსაცმელში. შემდგომში მან შეიცვალა კოსტუმი, პირველად მუქარის დებიუტი ახალ კოსტუმში შედგა ადამიანი-ობობას კომიქსების სერიაში ამერიკის შვილი (American Son). ახლა მას აცვია შედარებით მსუბუქი კოსტუმი, დამზადებული უცნობი მატერიალისგან, ხოლო ჩაფხუტში აქვს ორი სპეციალურად ამოჭრილი ადგილი თავისი რქებისთვის[3]. რადიაციული გამოსხივების მქონე, გობლინის შრატის ექსპერიმენტალურმა ვერსიამ მუქარას დიდი ფიზიკური ძალა მისცა. მას შეუძლია ნორმან ოზბორნი ფიზიკურ ბრძოლაში დაჯაბნოს, ეს კი იმის ნათელი მაგალითია მან ოზბორნზე(მწვანე გობლინზე) უფრო დიდი ძალა შეიძინა. მუქარას ასევე შეუძლია სურვილისამებრ მიიღოს ადამიანური ფორმა, მიუხედავად იმისა რომ ამას ჭირდება დიდი დაძაბვა და ძალიან მოუხერხებელია. ბიბლიოგრაფია [რედაქტირება] - საოცარი ადამიანი-ობობა #546, 549-551, 558, 568, 570-71, 583, 584, 585-587, 595-599 - საიდუმლო შემოსევა: Front Line #1(ფრონტის ხაზი #1) - მარველის მაიმუნები: #2 - საიდუმლო შემოსევა: საოცარი ადამიანი-ობობა #2-3 რესურსები ინტერნეტში [რედაქტირება] - Menace Marvel Wiki-ზე


source: fineweb

text: ანდრო ეული, პრაღა რუსეთსა და შეერთებულ შტატებს შორის, რომლებიც კასპიის ენერგორესურსებზე საკუთარი კონტროლის დაწესებას ეცილებიან ერთი მეორეს, პრაგმატული გარიგება მოხდა იმის თაობაზე, რომ უმტკივნეულოდ მომხდარიყო მშფოთვარე საქართველოში ხელისუფლების შეცვლა, - ასეთ დასკვნას აკეთებს დიპლომატებისა და მიმომხილველთა ნათქვამზე დაყრდნობით რეიტერის სააგენტოს კორესპონდენტი ჯონ ბოილი. როგორც ბრიტანელი ჟურნალისტი აღნიშნავს, მოსკოვი და ვაშინგტონი შეთანხმდნენ იმის თაობაზე, რომ საპროტესტო გამოსვლებით დასუსტებული შევარდნაძის მშვიდობიანი, უმტკივნეულო გადადგომა, თანაბრად მოემსახურებოდა როგორც რუსეთის, ასევე შეერთებული შტატების ინტერსებსაც. რუსეთს ის აფრთხობდა, რომ ახალი კონფლიქტი მის სამხრეთ საზღვარზე კიდევ უფრო გააქტიურებდა ფედერალური ჯარის წინააღმდეგ მებრძოლ სეპარატისტებს ჩეჩნეთში. ხოლო შეერთებული შტატების შეშფოთება იმით იყო გამოწვეული, რომ გაჭიანურებული პოლიტიკური კრიზისი საქართველოში სერიოზულ საფრთხეს შეუქმნიდა ამ რესპუბლიკის ტერიტორიაზე გამავალი ბაქო-ჯეიჰანის მილსადენის მშენებლობას. და როცა საქართველოს პარლამენტის შენობის წინ შეკრებილმა დემონსტრანტებმა შევარდნაძის გადადგომა მოითხოვეს, და შეიქმნა იმის რეალური საფრთხე, რომ საქართველოს პრეზიდენტს შესაძლოა სამხედრო ძალა გამოეყენებინა, ვაშინგტონსა და მოსკოვს შორის, სატელეფონო კონტაქტების შემდეგ ეგრედ წოდებული ტრანსატლანტიკური სტრატეგია იქნა შემუშავებული. "უფრო მოქნილი პოლიტიკის წყალობით, რუსეთმა წერტილი დაუსვა არეულობას საქართველოში, როცა ოპოზიციისკენ გადაიხარა. თქმა არ უნდა, რომ ეს, შეერთებულ შტატებთან კომპრომისული შეთანხმების შედეგი იყო", - ამბობს მოსკოვის პოლიტიკურ ტექნოლოგიათა ინსტიტუტის დირექტორი იგორ ბუნინი. ერთ-ერთმა დასავლელმა დიპლომატმა, რომელმაც არ მოისურვა თავისი ვინაობის გამჟღავნება, განაცხადა, რომ ვაშინგტონს არ მოუხდენია ზეწოლა მოსკოვზე, რომ პოლიტიკური კრიზისი საქართველოში უმტკივნეულოდ დამთავრებულიყო, თუმცა თეთრი სახლის მრჩეველი ეროვნული უშიშროების საკითხებში კონდოლიზა რაისი თავის რუს კოლეგას დაუკავშირდა ტელეფონით ხსენებულ კრიზისთან დაკავშირებით. ამის შემდეგ პუტინმა იგორ ივანოვი მიავლინა თბილისში შუამავლური მისიის შესასრულებლად. "მას შემდეგ, რაც ის თბილისში ჩავიდა, იგორ ივანოვს შეერთებული შტატების სახელმწიფო მდივანი კოლინ პაუელი ესაუბრა ტელეფონით. ვიდრე ივანოვი შევარდნაძეს შეხვდებოდა, რუსეთის საგარეო საქმეთა მინისტრს კოლინ პაუელი დაუკავშირდა", - თქვა დასავლელმა დიპლომატმა. მისივე თქმით, ვაშინგტონმა შეწყვიტა პირდაპირი კონტაქტები შევარდნაძესთან მის გადადგომამდე ორი დღით ადრე. დამოუკიდებელი მოსკოველი მიმომხილველი ვიტალი ტრეტიაკოვი ასეთნაირად ხსნის მოსკოვის დაინტერესებას საქართველოში შექმნილი პოლიტიკური კრიზისის მშვიდობიანი მოგვარებით: "თუ ხელისუფლება თბილისში კვლავაც სუსტი აღმოჩნდება, ეს ნიშნავს, რომ კონფლიქტის მეტი კერები შეიქმნება კავკასიის რეგიონში, და რუსეთი ასეა თუ ისე, იძულებული გახდება ჩაერიოს". ხოლო გაზეთ "კომერსანტის" აზრით, თავისი პრაგმატული მიდგომით ხსენებული კრიზისისადმი, მოსკოვმა არაპირდაპირ საქართველოს მომავალ ხელისუფლებას განუცხადა: "შეერთებული შტატები შორსაა, მაშინ როცა რუსეთი აქვეა, და ამას ანგარიში უნდა გაეწიოსო".


text: ძალმომრეობა სკოლაში, თუმცაღა მის ალაგმვას განუწყვეტლივ ცდილობენ, ჯერ კიდევრჩება პრობლემად ჩვენს საკლასო ოთახებში. ბოლოდროინდელი გამოკვლევები მოწმობს, რომ ამერიკელი მოზარდების 36-40% ძალმომრეობა-დაშინების მსხვერპლია (ბორბა 2005). ამგვარი ძალადობის შეწყვეტისკენ მიმართულმა ძალისხმევამ ძალმომრეობა საშუალოდ 50%-ით შეამცირა. ოღონდ სავალალო ის გახლავთ, რომ ინტენსიური "შემეცნებითი” ანტიძალადობრივი პროგრამების შემდეგ ზოგიერთ სკოლაში ძალადობრივიინციდენტების რიცხვმა ლამის15%-ითიმატა.აშკარაა, რომ ზოგი მოსწავლე, ნაცვლად იმისა, აითვისოს ძალადობის შეწყვეტა, სწავლობს უკეთეს მეთოდებს მის უკვდავსაყოფად. ეს პრობლემა ჯერ კიდევ ვერ დავძლიეთ. დამთრგუნველი ფაქტია, ხომ? პრობლემაში უკეთ გარკვევის მიზნით გამოვიკვლიე და გავესაუბრე 10-დან 56 წლამდე ასაკისოც ნებაყოფლობით მონაწილეს, რომლებმაც საკუთარ თავზე იწვნიეს ამგვარი ძალადობა. ისინი ერთიმეორის მიყოლებით მომითხრობდნენ თავიანთ ისტორიებს, აღმიწერდნენ, როგორ იქცნენ სამიზნედ განსხვავებული ეთნიკური კუთვნილებისათუ სოციალ-ეკონომიკური სტატუსის, ფიზიკური მახასიათებლების (ღონიერი გოგონები, ტანმორჩილი ვაჟები, ჭარბწონიანები, ბრმები), სქესობრივი თავისებურებების (ულაყი და ზრდილი მამრი) გამო ან უბრალოდ იმ მიზეზით, რომ სკოლაში ახალგადმოსულებიიყვნენ. ძალმომრეობის ეს მსხვერპლნი ამბობდნენ, რომ თუ "პოპულარულმა” ჯგუფმა გარეულად (აუტსაიდერად) მიგიჩნია, ძალადობის რისკჯგუფში აღმოჩნდები. მონაწილეები აგრეთვე აღწერდნენ, როგორ განიცდიდნენ ჩაგვრას არა რომელიმე ანტისოციალური ელემენტისგან, არამედ "მაგრების” პოპულარული ჯგუფიდან ამოტივტივებული ნებისმიერი ინდივიდისგან, ჯგუფური განვითარების დინამიკისა და შეუგნებელი მასწავლებლებისგან, რომლებიც ამაში მონაწილეობდნენ. მათი შეხედულება ასე შეიძლება შეჯამდეს: "მასწავლებლები სინამდვილეში არც არაფრით გეხმარებიან... გეუბნებიან, მჩაგვრელებს ყურადღებაარ მიაქციო, მოუწოდე, შეწყვიტონ ძალადობა ან ამის შესახებ ვინმეს უთხარიო, მაგრამ ეს არ არის გამოსავალი. თუ მასწავლებელს შევჩივლე, მეუბნება, ენატანიობას თავი დაანებეო და არ მიჯერებს. მასწავლებლებმა უმეტესად არც კი იციან, რა ხდება მათ გარშემო და გაუგებარია რატომ, მაგრამ, ჩვეულებრივ, პოპულარულ ჯგუფს ემხრობიან. თავად მიწევს საკუთარი თავის დაცვა... უნდა ვაღიარო, რომ ზოგჯერ თვითონვე ვიქცევი მოძალადედ”. კეთილსინდისიერი პედაგოგი ვარ და ასეთივე შეგნებული და თავდადებული კოლეგები მახვევია გარს, ამიტომაც გაოცებული დავრჩი იმის გაგებით, რამდენ მსხვერპლს მიაჩნია მასწავლებლები ძალმომრეობის ნაწილად. ნუთუ ათწლეულების განმავლობაში ამაოდ ვნერგავთ კარგად გამოკვლეულ საგანმანათლებლო პროგრამებს, რათა შემცირდეს რასობრივი და ეთნიკური ცრურწმენები, დამკვიდრდეს შემწყნარებლური დამოკიდებულება უმცირესობების მიმართ, ამოიძირკვოს "დაჩმორება” და წახალისდეს კეთილგანწყობა და ურთიერთპატივისცემა?ნუთუ ეს პრობლემები ჯერ კიდევ არსებობს საკლასო ოთახებში? მთლად ისე თვალშისაცემად, ალბათ, აღარ, რადგან მოსწავლეებმა უკვე იციან, რომ არ უნდა იყვნენ რასისტები და სექსისტები მასწავლებლებისა და "სანაქებო” მოსწავლეების თანდასწრებით, მაგრამ დერეფნებსა და სათამაშო მოედნებზე სულ სხვაგვარადაა საქმე. ბევრი მკვლევარი მიუთითებს, რომ ძალმომრეობრივი ინციდენტების 80% მასწავლებლისგან სამი მეტრის რადიუსში ხდება, ოღონდ მის ზურგს უკან. ცდასა და ძალისხმევას არ ვაკლებთ, შედეგი კი მინიმალურია. რა უნდა შევცვალოთ? რას ვერ ვაკეთებთ? ჩემი კვლევის მონაწილეები უკლებლივ აღნიშნავენ, რომ საკლასო ოთახის ჯგუფური დინამიკა არის ძალადობის დაბადების ადგილი. თუკი ვერ მოერგე დაალღო ვერაუღე პოპულარულიჯგუფის მოთხოვნებს ან ვერ გაამართლე მასწავლებლისიმედი, შეურაცხყოფისა და დამცირების ობიექტად იქცევი. თუკი მასწავლებელმა საჯაროდ გამოხატა შენითიმედგაცრუება და ზურგი გაქცია,ორმაგად მოწყვლადი შეიქმნები - პოპულარული ჯგუფი მოსვენებას აღარ მოგცემს, ათას რამეს დაგაბრალებენ და მასწავლებელთან დაგასმენენ, ისიც დაუჯერებსდა ამჯერად არა მხოლოდ აუტსაიდერად, არამედ წესრიგის დამრღვევადაც ჩაითვლები. ეს მაგონებს საზოგადოებრივი ფსიქოლოგიის საყოველთაოდ დამკვიდრებულ პრინციპს, რომელსაც ფუნდამენტური ატრიბუციის ცდომილება ეწოდება და ამტკიცებს სიტუაციური ფაქტორების გადამწყვეტ მნიშვნელობას ქცევასთან მიმართებით. უტოვებს კი მასწავლებელს დროს გადატვირთული სასწავლო განრიგი "სიტუაციური ფაქტორების" შესაფასებლად? ჩვენ ხშირად ავტომატურად ვიწყებთ მეგობრობის დამამკვიდრებელი უნარების სწავლებას რისკის ქვეშ მყოფი ინდივიდებისთვის და მივიჩნევთ, რომ მათ აქვთ პირადი საზოგადოებრივი უნარების დეფიციტი, მაგრამ იქნებ ყურადღების მიღმა გვრჩება ორმხრივი ურთიერთპატივისცემისა და საზოგადოებრივი განსწავლულობის საკითხი, რაც სწორედ მეორე ადამიანის გაგების უნარსა და განსხვავებულობის პატივისცემას ემყარება? თუკი ძალმომრეობას ერთგვარ თამაშად მივიჩნევთ ძალაუფლებისთვის ბრძოლაში, რომელიც მიზნად ისახავს რიგითობის წესრიგის დამკვიდრებასა და შენარჩუნებას, სოციალური სტატუსისა და იერარქიის განსაზღვრას ჯგუფის შიგნით, მაშინ იმისთვის, რომ მინიმუმამდე დავიყვანოთ ჩაგვრა - ძალმომრეობის შესაძლებლობა, იქნებ ჯობდეს, უკან დავიხიოთ და უფრო ფართო პლანით დავინახოთ ეს სურათი. რაღაც დონეზე ძალაუფლებისთვის ძიძგილაობა გარდაუვალიცაა ჩვენს კონკრეტულ, შეჯიბრებითობაზე დამყარებულ კულტურაში, მაგრამ შეზღუდული თვალსაწიერი, რომლითაც აგრესიული ქმედებებით დაკავებულ ცალკეულ მოძალადეებს ვხედავთ, გვაიძულებს, ფოკუსირება მოვახდინოთ სიმპტომურ ქცევებზე და ამასობაში მხედველობიდან გვრჩება კონტექსტი, რომელიც ხელს უწყობს ძალმომრეობის წახალისებას. კრიმინალური დაჯგუფებების პრევენციისკენ მიმართულმა ბოლოდროინდელმა კვლევებმა (ხომ არ მივიჩნიოთ ისინი სასკოლო ძალადობის დამამთავრებელ კურსად?) ცხადყო, რომ გენგების (კრიმინალური დაჯგუფებების) აქტივობის პრევენციის ან შეზღუდვის მარტივი და ერთმნიშვნელოვანი გადაწყვეტა არ არსებობს და ამან საინტერესო დასკვნამდეც მიგვიყვანა. პრევენციული ზომები, რომლებიც ფოკუსირებულია ცალკეულ ინდივიდებზე, ვერ უზრუნველყოფს ძალადობის მიზეზების აღმოფხვრას. აუცილებელია მრავალმხრივი მიდგომა, რომლის სამიზნესაც წარმოადგენს როგორც ცალკეული ახალგაზრდა, ისე თანატოლთა ჯგუფები, ოჯახები და საზოგადოება (სებენსენი 2000). იქნებ ამავე პრინციპებით უნდა მივუდგეთ ძალადობის უფრო მცირემასშტაბიან გამოვლინებებსაც - ცალკეულ უსაქციელო მოსწავლეებზე კონცენტრირებული პრევენციული ზომები და სტანდარტული მიდგომები (როგორიცაა, ვთქვათ, "ნულოვანი ტოლერანტობა”) უშედეგო აღმოჩნდება სასკოლო ძალადობის შემცირების კუთხით, რადგან ეს სტრატეგია არ არის მიმართული ძალადობის მიზეზთა აღმოფხვრისკენ. საჭიროა შევიმუშაოთ მრავალმხრივი მიდგომა, რომელიც მიმართული იქნება ცალკეული მოსწავლეების მიერ თვითმიღებისა და სოციალური უნარების ათვისებისკენ და იმავდროულად მოიცავს ჯგუფურ დინამიკასა და განსხვავებულობის პატივისცემას, აგრეთვე მასწავლებლის, როგორც ლიდერისა და ხელმძღვანელის სტილსა და საკლასო/სასკოლო კულტურას. თუმცა მოძალადეებად ცალკეულიადამიანები მოიაზრებიან, ძალადობრივი ქმედება ორი ადამიანის ურთიერთქმედებას გულისხმობს და ძალადობრივი ქცევაც სწორედ ურთიერთობის კონტექსტში ვლინდება. შეგვიძლია განვაგრძოთ იმავე პრინციპებით მოქმედება, მაგრამ საჭიროა სწორად შევაფასოთ, რატომ არიან ამაში ჩართული სწორედ ეს კონკრეტული მოსწავლეები. იქნებ მკურნალობა ნაკლებად მივემართა ქცევისკენ (გამოვლინებისკენ, სიმპტომებისკენ) და უფრო მეტად - ურთიერთპატივისცემის გარემოს შექმნისკენ (დამოკიდებულებებისკენ) - საკუთარი თავისპატივისცემა, სხვების პატივისცემა, რაც იმისშეგნებასაც მოიცავს, რომ პატივისცემით განმსჭვალული ურთიერთობების დამკვიდრება არის სოციალური გარემოს ვაქცინაცია ძალმომრეობის წინააღმდეგ. საკუთარი თავის პატივისცემა გულისხმობს შენი შესაძლებლობებისა და ნაკლის სწორ შეფასებას - არა თვითდაფასებას, არამედ ერთგვარად საკუთარი თავის მიღებას და იმის რწმენას, რომ მისაღები ხარ ისეთი, როგორიც ხარ. ადეკვატურობის ამგვარ გრძნობასთან ერთად იმის გაგებაცაა საჭირო, რომ სრულყოფილი ვერასოდეს იქნები და არც არავინაა ასეთი; რომ ყველანიმხოლოდ მივისწრაფით იმისკენ, რომ გავხდეთ საუკეთესო ჩვენი შესაძლებლობების ფარგლებში. საკუთარი თავისადმი ამგვარი დამოკიდებულება და გონივრული იმედები თავდაჯერებით აღგვჭურვავს და დაგვიცავს მეტსახელებით გამოჯავრებისას, რათა აღარ ავყვეთ სამაგიეროს გადახდის სურვილს, რომლითაც ასეადასნებოვნებული ჩვენი საკლასო ოთახები. თუკი ჰარმონიაში ვარ საკუთარ თავთან, ისეთთან, როგორიც ვარ, მაშინ შეურაცხმყოფელი მეტსახელები და საზოგადოებრივი აგრესია თითქმის ვერაფერს დამაკლებს, მე შევძლებ ამის იგნორირებას და შევინარჩუნებ ღირსებას. დამამცირებელი მეტსახელებით გამოჯავრება და ძალმომრეობით გამოხატული სოციალური შეურაცხყოფა პიროვნული არაადეკვატურობის გრძნობიდან იღებს სათავეს, მაგრამ სხვებისკენაა მიმართულიდა, ამდენად, ურთიერთდამოკიდებულების პრობლემა ხდება. იგი გულისხმობს სოციალური სტატუსისა და იერარქიის საკითხს "მე შენზე უკეთესი ვარ”. დასჯა ხშირად წარმოშობს სამაგიეროს მიგების წყურვილს და სხვების პატივისცემასსულაც არ უწყობს ხელს ("მე შენ გაჩვენებ, როგორ უნდა ენის მიტანა”). ამდენად, ძალმომრეობის დასამარცხებლად საჭიროა გულისყურით მოსმენა, რადგან "ჯერ შენ უნდა გაუგო სხვას, რომ მერე სხვებმა გაგიგონ”. განსხვავებულობის პატივისცემა იმის გათავისებას გულისხმობს, რომ, ერთი მხრივ, ყველანი ერთნაირები ვართ, მაგრამ, მეორე მხრივ, ყოველი ჩვენგანი თავისებურად უნიკალური და განსხვავებულია. სწორედ ასეთი დამოკიდებულება აღმოფხვრის ძალმომრეობას საკლასო ოთახებში. შეიძლება თუ არა მასწავლებლის ლიდერულმა მანერამ საკლასო ოთახში გავლენა მოახდინოს იმავე საკლასო ოთახში ჯგუფურ დინამიკასა და მოსწავლეთა ქცევაზე? ხელს უწყობს თუ არა მართვის ავტორიტარული სტილი მოსწავლეებში მბრძანებლური,შეურაცხმყოფელი ქცევის წახალისებას? წარმოშობს თუ არა სწავლის კონკურენტული გარემო გამარჯვებულებსა და დამარცხებულებს აკადემიური იერარქიული სტატუსისათვის ბრძოლაში? ხომ არ არის ძალმომრეობა ის "თუთიყუში მაღაროში”, რომელიც მიგვანიშნებს, რომ ჩვენს სასწავლო გარემოში რაღაც ყარს? ვითომ ასეა? ლიდერობა ერთ დროს კუნთებს გულისხმობდა - "ვისაც ღონე ერჩის, მართალიც ისაა”. მაგრამ დღესდღეობით ლიდერის ცნება გულისხმობს სოციალურ გამჭრიახობას: ეფექტური წინამძღოლობისთვის გადამწყვეტი ფაქტორია, რამდენად კარგად ახერხებს ლიდერი ადამიანებთან ურთიერთობას. ადვილია მეგობრული ურთიერთობა იმ ადამიანებთან ან მოსწავლეებთან, რომლებიც მოგვწონს, რომლებიც ჩვენნაირები არიან, რომლებიც არ გვეურჩებიან, რომლებიც აფასებენ ჩვენს ამაგს მათ მიმართ და რომლებიც მზად არიან ჩვენი მითითებების შესასრულებლად, მაგრამ როგორმოვექცეთ იმ მოსწავლეს, რომელიც არ მოგვწონს (რადგან გვაგონებსჩვენთვის უსიამო ადამიანს), რომელიც განსხვავდება ჩვენგან ინტერესებით, შესაძლებლობებით, ენერგიულობის დონით და პიროვნულად, რომელიც გვიკირკიტებს და გვეკამათება, რომელიც არად აგდებს ჩვენს ამაგს და რომელიც განზრახ თუ უნებლიეთ არ ან ვერ ასრულებს ჩვენს მითითებებს. როგორ მოვექცეთ ასეთ მოსწავლეებს? როცა კლასის მასწავლებელი პატივისცემის ენაზე სოციალური გონიერებით უპასუხებს კლასის განტევების ვაცს, მაგრამ არაფერს თმობს, ამითის აჩვენებს მის თანაკლასელებს, როგორ შეიძლება გამოხატო გაღიზიანება და გააფთრება ღირსეულად. ჩვენ არამც და არამც არმოგვეთხოვება ვიყოთ სრულყოფილები, გულში ისევე ჩავიკრათ ასეთი მოსწავლეები, როგორიც ისინი, რომლებსაც მოვწონვართ, წყნარად სხედან, მითითებებს ასრულებენ და კარგი აკადემიური მოსწრება აქვთ, მაგრამ ჩვენ უნდა დავამყაროთ ურთიერთობა პატივისცემის ენაზე. თუ მოგვეთხოვება სოციალური გამჭრიახობის წარმატებით სწავლება,და სწორედ ეს შეადგენს პიროვნული განათლების პროგრამის ნაწილს, საჭიროა, ჩვენ თვითონ, საკუთარი ქცევით ვაჩვენოთ ამის მაგალითი. მოჰანდას განდის სიტყვებით რომ ვთქვათ: "ერთი უნცია პრაქტიკა უფრო ძვირად ფასობს, ვიდრე ერთი ტონა ქადაგება... ჩვენ თავად უნდა ვიქცეთ იმ ცვლილებად, რის ხილვასაც ვესწრაფით”. თუ გვინდა, ურთიერთპატივისცემა დამკვიდრდეს ჩვენს საკლასო ოთახებში, თავად უნდა დავიწყოთ იმით, რომ ინდივიდუალური კულტურების მიღმა გავიხედოთ და შევქმნათ ამ ოთახებში ურთიერთპატივისცემისა და ერთმანეთის მიმართ პასუხისმგებლობის გარემო. ცხადია, სოციალურ გონიერებაზე დაფუძნებული ქცევის მაგალითის ჩვენება გაცილებით ეფექტური იქნება და ნაკლებ სასწავლო დროსაც წაგვართმევს, ვიდრე ამჟამად მოქმედი "პიროვნული დაგეგმვის” ანტიძალდობრივი პროგრამა, რომელიც ამდენ სასწავლო დროს გვართმევს და ასეთ შეზღუდულ შედეგს იძლევა. ჩვენ რახანია ბეჯითად ვმუშაობთ ძალმომრეობის დასამარცხებლად. იქნებ დროა, ვიმუშაოთ გონივრულადაც და ჩვენ თვითონ "ვიქცეთ იმ ცვლილებად”, რომლის ხილვასაც ვესწრაფით ჩვენს საკლასო ოთახებში. იქნებ მაშინ შეისხას ხორცი ჩვენმა ოცნებამ ჯანსაღი სკოლების განვითარების თაობაზე. თარგმნა მზია ტუღუშმა


ეწვიეთ Koh Rong- ს » გეგმა და წიგნი » უდაბნოს კუნძული დღესასწაული


Start » გერმანია » Regensburg » Trans ესკორტი სააგენტოები


text: გზა შინისაკენ გზა შინისაკენ (გერმ. Der Weg zurück) — ერიხ მარია რემარკის რომანი, რომელიც აღწერს პირველი მსოფლიო ომის უკანასსკნელ დღეებს და ომის დასრულების შემდეგ გერმანიაში დაბრუნებული ჯარისკაცების ახალ ცხოვრებასთან შეგუების სირთულეებს. რომანი 1931 წელს გამოვიდა. ლოგიკურადაც და ქრონოლოგიურადაც ეს რომანი წარმოადგენს რომანის „დასავლეთის ფრონტი უცვლელია“ გაგრძელებას. როგორც პირველი რომანი, ესეც ავტობიოგრაფიულია. სიუჟეტი[რედაქტირება] რომანის მოქმედება იწყება 1918 წლის შემოდგომაზე, როდესაც ომი უკვე მთავრდებოდა. გერმანიის კაპიტულაციის შემდეგ ჯარისკაცები ბრუნდებიან სამშობლოში. გზად მათ ამერიკელები ეწევიან და ყოფილ მტრებს შორის იმართება ვაჭრობა.


text: ფეისბუქზე საკმაოდ საინტერესო დიალოგს წავაწყდი თბილისის აკვა-პარკის შესახებ: ამ სამი კომენტარიდან ორი რამ არის მნიშვნელოვანი და ყურადღება გასამახვილებელი. 1. ფასი – 40 ლარი ვიქენდზე და 30 ლარი სამუშაო დღეებში თბილისის აკვა-პარკისთვის არის ძალიან ბევრი. თუნდაც იმიტომ, რომ იქ არ გხვდება ის პირობები, რომელშიც 40 ლარს გადაიხდიდი, ჯერ მარტო ის რად ღირს, რომ რამდენიმე ატრაქციონი უფუნქციოა. ჰო, შეიძლება მე რომ ვიყავი მაინც და მაინც მაშინ იყო გამორთული ის 5 თუ 6 სასრიალო, მაგრამ ფაქტი სახეზეა. ეხლა რაც შეეხება კომენტარს: “40 ლარი რაა, ანტალიაა?”. მქონდა ფუფუნება იმისა რომ დამესვენა ანტალიაში და იქაურ აკვა-პარკშიც შემევლო და სიამოვნებით გამცნობთ იმ ფაქტს რომ იქ 40 ლარი ნამდვილად არ გადამიხდია. სულ რაღაც 10-დოლარამდე დამიჯდა არაჩვეულებრივი ვოიაჟი. 2. შედარება თბილისის აკვა-პარკისა და ანტალიის აკვა-პარკის – როდესაც ამბობ იმას, რომ თუ ანტალიის აკვა-პარკში იხდი 40 ლარსო (როცა 2-ჯერ ნაკლებს იხდი), კეთილი ინებე და თბილისშიც გადაიხადეო, კაკ-მინიმუმ უნდა იცოდე რა ხდება თბილისში და რა ანტალიაში და გქონდეს ლოგიკური მსჯელობის უნარი. ანტალიის აკვა-პარკი 5-ჯერ დიდია, 5-ჯერ კეთილმოწყობილია და ა.შ. წარმოიდგიეთ რომ სულ მწვანეშია იქაურობა და აქა-იქ კანტიკუნტად მოსჩანს საოცრად დიდი სასრიალოები. მთელი დღის განმავლობაში ყველა სასრიალოს დალაშქვრა ძლივს მოავსწარი, იმიტომ რომ ძალიან ბევრი იყო. გარდა ამისა, სასრიალოების გადაბმის ხაზები ანტალიაში იყო უმნიშვნელო და ჩამოსრიალების დროს მთელი ზურგი არ მეჩხაპნებოდა და ტკივილისგან არ ვკიოდი. სამაგიეროდ, თბილისში გადაბმის ხაზები არაჩვეულებრივად იგრძნობა. ჯაკუზი ჯაკუზობდა და მხოლოდ 3 კაცს არ იტევდა, ბასეინი ბასეინობდა, საბავშვო აუზში 30 წლის კაცები არ ისხდნენ და ა.შ. მოკლედ, იმის თქმა მინდოდა რომ თუნდაც 40 ლარს იხდიდე ანტალიის აკვა-პარკში გიღირს ბატონო, ხოდა, კეთილი ინებონ შექმნან ისეთი პორობები რომ ხალხს 40 და 30 ლარის გადახდა არ დაენანოთ. პ.ს სამწუხაროდ ფოტოები ვერ ვიპოვე, მაგრამ ერთ-ერთ ფოტოს წავაწყდი ჩემს ალბომში, სადაც ჩანს გზა ერთ-ერთი ატრაქციონისკენ, რაც მოგცემთ იმის საშუალებას რომ მთლიანად აკვა-პარკი წარმოიდგინოთ. ესეც ფოტო გუგლიდან, და დარწმუნდით რამხელა სხვაობაა. სამწუხაროდ თბილისის აკვა-პარკის ზემოდან გადაღებული ფოტო არ არსებობს. არ მეჯრა რომ ოდესღაც ანტალიაში ვსრიალებდი და რამდენიმე დღის წინ ამ ცინგლიან ატრაქციონებზე ვყვიროდი. sad story :/


text: ბრიუგე ქალაქი |მსოფლიო მემკვიდრეობა UNESCO, ობიექტი No 996 რუს. • ინგლ. • ფრ. ქალაქის ფართობი ჯამში 13,840 ჰექტარს აჭარბებს, მხედველობაში თუ მივიღებთ 1,075 ჰექტარსაც, რომელსაც ზეებრუგე (სანაპირო ზოლი, ითარგმნება, როგორც "ბრიუგე ზღვაზე") მოიცავს. ქალაქის ისტორიული ცენტრი იუნესკოს მსოფლიო მემკვიდრეობის სიაში შედის, ოვალური ფორმისაა და 430 ჰექტარს მოიცავს. ქალაქის მოსახლეობა 117,073 (2008 წლის 1 იანვრის მონაცემებით) ადამიანს შეადგენს, საიდანაც დაახლოებით 20 000 ქალაქის ცენტრში ცხოვრობს. გარეუბნის ფართობი 616 კმ2 მოიცავს და 2008 წლის 1 იანვრის მონაცემებით, 255 844 მოსახლეს ითვლის. სახელის წარმოშობა[რედაქტირება] ბრიუგეს შესახებ პირველი ჩანაწერები 840-875 წლებში გვხვდება. თვითონ სახელი "ბრიუგე" ისტორიულ წყაროებში 1116 წლიდან მოიხსენიება. სავარაუდოდ, სახელი უნდა მომდინარეობდეს ძველი ჰოლანდიური სიტყვიდან "ბრუგ", რაც "ხიდს" ნიშნავს. ისტორია[რედაქტირება] ადამიანის ქმედების პირველი ნაკვალევი ბრიუგეში გალების ეპოქაში გვხვდება. ძვ.წ. I საუკუნეში მენაპიში ლაშქრობის შემდეგ იულიუს კეისარმა აქ პირველი საფორტიფიკაციო ნაგებობები ააგო მეკობრეთა შემოტევებისაგან თავდასაცავად. დაახლოებით მე-4 საუკუნეში მთელი რეგიონი ფრანკებმა დაიპყრეს და ამ ტერიტორიას "პაგუს ფლანდრესისის" სახელწოდებით მართავდნენ. ბრიუგემ ქალაქის სახელწოდება 1128 წლის 27 ივლისს მიიღო და ამ პერიოდში აქ ახალი არხები და გალავანი აშენდა. დაახლოებით 1050 წლისათვის, ქალაქმა ზღვაზე პირდაპირი გასასვლელი დაკარგა, რადგან ეს სანაპირო ზოლი ნელ-ნელა შლამით დაიფარა. თუმცა 1134 წელს მომხდარმა შტორმისა და ცვინზე გაკეთებული არხის წყალობით ბრიუგემ ეს გასასვლელი აღიდგინა. ახალი საზღვაო ზოლი ქალაქ დამზე გადაიჭიმა. საზღვაო ვაჭრობამ ბრიუგეში ფეხი მალევე მოიკიდა. ინგლისში ნორმანების გამარჯვების შემდეგ ამ ქვეყანასთან კავჭირი იმდენად მჭიდრო იყო, რომ ბრიუგელმა ვაჭრებმა ლონდონის ჰანზა დააარსეს. შუა საუკუნეებში ქალაქი ძალიან მდიდარი იყო, რაზეც მიუთითებს ამ პერიოდის არქიტექტურა. მე-16 საუკუნისათვის ბრიუგე მთელი ჩრდილოეთ ევროპის სავაჭრო ცენტრი იყო. ითვლება, რომ სწორედ აქ დააარსდა 1406 წელს პირველი ბირჟა. 1708, 1745 და 1794 წლებში ბრიუგე სამჯერ მოექცა ფრანგთა მფლობელობის ქვეშ. სანამ ბელგია საფრანგეთს ეკუთვნოდა, ბრიუგე ლისის დეპარტამენტის მთავარი ქალაქი იყო. 1814 წელს ის ნიდერლანდების მფლობელობაში გადავიდა, ხოლო 1830 წელს - ბელგიის. პირველი მსოფლიო ომის დროს ქალაქი ძლიერ დაბომბვებს განიცდიდა. თუმცა 1965 წლის შემდეგ ქალაქში აღორძინების ხანა დადგა - გარემონტდა საცხოვრებელი და კომერციული ნაგებობები, ისტორიული მონუმენტები და ეკლესიები. მთავრობის ამ ნაბიჯმა ქალაქში ტურისტთა ნაკადის მკვეთრი ზრდა გამოიწვია და 2002 წელს ის ევროპის კულტურულ დედაქალაქად დაასახელეს. ბრიუგეს ყოველწლიურად 2 მილიონზე მეტი ტურისტი სტუმრობს. ზეებრუგეს პორტი 1907 წელს აშენდა. პირველი მსოფლიო ომის მიმდინარეობისას გერმანელები მას თავისი გემებისათვის იყენებდნენ. 70-80-იან წლებში პორტს რეკონსტრუქცია ჩაუტარდა და დღესდღეობით ის ევროპის ერთ-ერთი ყველაზე მნიშვნელოვანი და თანამედროვე პორტია.


text: წყლის იელი (Ledum palustre, Rhododendron tomentosum) — მცენარე მანანასებრთა ოჯახისა. გავრცელებულია ძირითადად ტუნდრაში. ჰოლარქტიკული სახეობაა. ვრცელდება თესლითა და ვეგეტატიური გზით. სწორმდგომი მარადმწვანე ბუჩქნარია. სიმაღლე 50-60 სმ, იშვიათად 120 სმ. ღერო დაწოლილია, დაჟანგულ ქეჩისებრი. მათი ფესვები ჭაობში 40 სმ სიღრმემდე იჭრება. ყვავის მაისიდან ივლისის ჩათვლით. შეიცავს დიდი რაოდენობით ეთერზეთებს (1,5-იდან 7 %-მდე). ფოთლებში შედის ანდრომედოტოქსინი, მთრიმლავი ნივთიერებები, ფლავონიდები, ვიტამინი C და სხვ. იყენებენ მწვავე და ქრონიკული ბრონქიტის და ტუბერკულოზის დროს, ენტეროკოლიტის და გრიპის წინააღმდეგ. გამოიყენება როგორც ინსექტიციდი, აგრეთვე პარფიუმერულ წარმოებაში. შხამიანი მცენარეა.


LEATHER CLEANER-ტყავის საწმენდი სითხე ფასი: 8.5


text: ბოზა ბოზა (ალბ. boza, სერბ. боза, ბულგ. боза, რუმ. bragă თურქ. boza) — ფერმენტირებული სასმელი, პოპულარული ბალკანეთში, თურქეთში და რამდენიმე ცენტრალური აზიის ქვეყანაში. მზადდება დუღილის მეთოდით ხორბლისგან, სიმინდისგან ან ფეტვისგან, ჩვეულებრივ შეიცავს 1% ალკოჰოლს და აქვს ოდნავ მჟავე ტკბილი არომატი. სხვადასხვა ქვეყნებში დამზადების რეცეპტი ცოტათი სხვანაირია. არსებობს ბოზას რამდენიმე სახეობა, რომელთაგან ყველაზე ცნობილია ბულგარული, ალბანური და თურქული ბოზა. ისტორია[რედაქტირება | წყაროს რედაქტირება] ფერმენტირებული ხორბლის ფქვილის (ზოგადად ფეტვის) სასმელები ჯერ კიდევ ძვ. წ. IX ან VIII ათასწლეულებიდან იწარმოებოდა ადგილობრივი მკვიდრი ანატოლიელებისა და მესოპოტამიელების მიერ და ძვ. წ. IV საუკუნეში ასევე ქსენოფონტიც ახსენებს, თუ როგორ შეინახეს და გააციეს მომზადებული სასმელები ქოთნებში, რომლებიც მიწაში ჩაფლეს[1]. არსებობს ცნობები აქადურ და შუმერულ ტექსტებში, სადაც ბოზა მოხსენიებულია, როგორც „ნადუღარი (დაფქული) ფეტვის სასმელი“ და სადაც მისი სახელი იყო arsikku და ar-zig[2]. ის აღარ არსებობდა X საუკუნემდე სანამ ეს სასმელი არ იქნა გამოგონილი როგორც ბოზა, რომელიც ცენტრალური აზიის თურქების საერთო სასმელი გახდა. მოგვიანებით, ის გავრცელდა კავკასიასა და ბალკანეთში. თავისი ოქროს ხანა ბოზამ ოსმალეთის იმპერიის დროს ჰპოვა და ოსმალეთის ადრეული პერიოდიდან ბოზას დამზადება ქალაქების ერთ-ერთი მთავარი დარგი გახდა. XVI საუკუნემდე ბოზა თავისუფლად ისმეოდა ყველგან, მაგრამ ეგრეთ წოდებული თათრული ბოზას გაკეთების ჩვეულებამ რომელიც ოპიუმს შეიცავდა, გამოიწვია ხელისუფლების უკმაყოფილება და სასმელი აკრძალულ იქნა სულთან სელიმ II-ის (1566–1574) მიერ. მან განსაზღვრა უალკოჰოლო რძის ფერი ტკბილი ბოზას სახეობა, რომელსაც უმეტეს წილად ალბანელები ამზადებდნენ. XVII საუკუნეში სულთანმა მეჰმედ IV-მ აკრძალა ალკოჰოლური სასმლელები მათ შორის ბოზაც და ყველა ბოზას მაღაზია დაკეტა. XVII საუკუნის თურქი მოგზაური ევლია ჩელები მოგვითხრობს რომ ბოზა ფართოდ ისმეოდა იმ დროს და რომ მარტო სტამბოლში 300 ბოზას მაღაზია არსებობდა, რომელნიც 1005 ადამიანს ასაქმებდა. ამ პერიოდში ბოზა ფართოდ გავრცელებული იყო იანიჩარებში. ბოზა ალკოჰოლის მცირე დოზას შეიცავდა, იმ დრომდე სანამ ის არ მოიხმარებოდა დიდი რაოდენობით, რათა სიმთვრალე გამოეწვია, ის ნებადართული იყო, იმის საფუძველზე რომ ის იყო სხეულის ტემპერატურის მომმატებელი და გამაძლიერებელი სასმელი ჯარისკაცებისთვის. XIX საუკუნეში ოსმალეთის სასახლისთვის სასურველი ტკბილი და უალკოჰოლო ბოზა სულ უფრო პოპულარული ხდებოდა, მაშინ როდესაც ბოზას მჟავე და ალკოჰოლური სახე დაკნინებას გზაზე იდგა. 1876 წელს ძმებმა ჰაჯი იბრაჰიმმა და ჰაჯი სადიკმა სტამბოლის ვეფას რაიონში „Direklerarası„-ის გასართობ ცენტრთან ახლოს დააარსეს ბოზას მაღაზია. ეს ბოზა თავისი სქელი შემადგენლობითა და მჟავე გემოთი, მთელ ქალაქში გახდა პოპულარული, ეს მაღაზია ბოზას მაღაზიებიდან ერთადერთია რომელიც იმ დროიდან დღემდე ფუნქციონირებს. დღეს ამ მაღაზიას ჰაჯი სადიკისა და ჰაჯი იბრაჰიმის შვილთაშვილების შვილთაშვილები მართავენ. სქოლიო[რედაქტირება | წყაროს რედაქტირება] - ↑ "Science against microbial pathogens: communicating current research and technological advances : Bacteriocin producing lactic acid bacteria isolated from Boza, a traditional fermented beverage from Balkan Peninsula – from isolation to application" by Jean Guy LeBlanc and Svetoslav Dimitrov Todorov, 2011, link: http://www.formatex.info/microbiology3/book/1311-1320.pdf - ↑ page 20 of Hungarian-Mesopotamian dictionary by prof. Alfred Toth, Mikes international, 2007 http://www.federatio.org/mi_bibl/AlfredToth_Mesopotamian.pdf


კენძაბურო ოე - ვიკიპედია 31 იანვარი 1935(1935-01-31)[1] (84 წელი) უტიკო, ეჰიმეს პრეფექტურა მწერალი, რომანისტი, ესეისტი, სცენარისტი, უნივერსიტეტის პროფესორი და სამეცნიერო ფანტასტი მწერალი იაპონური ენა[2] პირადი გამოცდილება და ჩუმი ყვირილი ნობელის პრემიის ლაურეატები ლიტერატურის დარგში[3] [4], საპატიო ლეგიონის ორდენის კომანდორი[5] , აკუტაგავას პრემია[6] , კავაბატას პრემია, გამომცემლობა სინტიოსიის პრემია, ტანიძაკის პრემია, სეი იტოს სახელობის ლიტერატურული პრემია და ასაჰის პრემია ჰიკარი ოე კენძაბურო ოე ვიკისაწყობში ↑ Novelist Oe inducted into France's Legion of Honor — 2002. BIBSYS: 90585344 · BNC: a10266549 · BNE: XX965890 · BNF: 11918035n · CiNii: DA00309723 · CONOR: 238781795 · EGAXA: 000769236 · GND: 118735969 · ISNI: 0000 0001 2031 278X · LCCN: n81033861 · LNB: 000027023 · NDL: 00057559 · NKC: jn20000604307 · NLA: 35395540 · NLR: RUNLRAUTH779806 · NSK: 000079352 · NTA: 069094608 · NUKAT: n96214131 · PTBNP: 164752 · LIBRIS: 105115 · SUDOC: 027051641 · VIAF: 97169275 მოძიებულია „https://ka.wikipedia.org/w/index.php?title=კენძაბურო_ოე&oldid=3535674“-დან


გერმანიაში ბოლო 24 საათში კორონავირუსით 130 ადამიანი დაიღუპა | imedinews imedi / 31 მარტი 2020, 11:57 / სანდო წყარო გერმანიაში ბოლო 24 საათში, კოროავირუსი კიდევ 4615 ადამიანს დაუდასტურდა. ჯამში დაინფივირებულია 61 913 ადამიანი. ინფორმაციას რობერტ კოხის ინსტიტუტი ავრცელებს. ბოლო მონაცემებით, გერმანიაში კორონავირუსით სულ 583 ადამიანი დაიღუპა. ინფიცირების ყველაზე მეტი შემთხვევაა ბავარიაში (14810); რეინე-ვესტფალში (13225); ბადენ-ვიუტენბერგში (12334) და ბერლინში 2575.


ციკლონი ციკლონი (< ძვ. ბერძნ. kukλῶv — „მბრუნავი“) — დაბალი ატმოსფერული წნევის არე, რომლის ცენტრში წნევა მინიმალურია, პერიფერიისაკენ — მაღალი. დამახასიათებელია ატმოსფერული აღრევა — ჰაერის გრიგალური ბრუნვა. კარგად განვითარებული ციკლონის ცენტრში ზღვის დონეზე წნევა ეცემა 950-960 მბარ-მდე, ზოგჯერ 920-930 მბარ-მდე (მაშინ, როდესაც ზღვის დონეზე საშუალო წნევა დაახლოებით 1012 მბარ-ია). ატმოსფერული წნევის განაწილების რუკაზე ციკლონი გამოსახება ოვალური ფორმის დახშული იზობარებით, რომლებითაც შემოსაზღვრულია დაბალი წნევის არე (ბარიული დეპრესია). ჩრდილოეთ ნახევარსფეროში ციკლონში ქარი ქრის საათის ისრის საწინააღმდეგო მიმართულებით და ცენტრისაკენ, ხოლო სამხრეთ ნახევარსფეროში — საათის ისრის მიმართულებით. ქარი ციკლონის ცენტრში უფრო ძლიერია, ვიდრე პერიფერიაზე; ზოგჯერ ქარის სიჩქარე 20 მ/წმ და 30 მ/წმ-ზე მეტსაც აღწევს. ციკლონისთვის დამახასიათებელია ჰაერის აღმავალი დინება, რაც ხელს უწყობს ღრუბლების გაჩენას და უხვი ნალექების მოსვლას. ციკლონები საკმაოდ დიდ ტერიტორიას მოიცავენ (რამდენიმე ასეული კმ2-იდან 2-3 ათ. კმ2-მდე). გავრცელების მიხედვით განარჩევენ: ტროპიკებსგარე (ზომიერი და მაღალი განედების) ციკლონს; ტროპიკულ ციკლონს. ტროპიკებსგარე ციკლონი ვითარდება ატმოსფერული ფრონტების ზონაში. ჰაერის გრიგალური მოძრაობის გამო ციკლონის არეში დედამიწის სხვადასხვა განედიდან შეიწოვება სხვადასხვა ტემპერატურის მქონე ჰაერის მასები, რაც იწვევს ციკლონის ტემპერატურულ ასიმეტრიას. ციკლონი მოძრაობს ტროპოსფეროში ჰაერის მასების გადაადგილების მიმართულებით, დასავლეთიდან აღმოსავლეთისაკენ, საშუალოდ 30-45 კმ/სთ სიჩქარით (საწყის სტადიაში სიჩქარე ზოგჯერ 100 კმ/სთ აღწევს; ბოლო სტადიაში დიდხანს შეუძლია ერთ ადგილზე გაჩერება). ციკლონის გადანაცვლება ამა თუ იმ რაიონში იწვევს ამინდის მკვეთრ შეცვლას. არის აგრეთვე სუსტი (წაშლილი) ციკლონები, რომლებიც ვითარდება ხმელეთის ზედაპირის თბილ უბანზე (უდაბნო, შიგა ზღვა). ტროპიკული ციკლონების ჩასახვა და განვითარება ხდება 5-20° განედებზე, ეკვატორის ორივე მხარეს. ტროპიკებსგარე ციკლონებთან შედარებით ისინი მცირე ზომის არიან (დიამეტრი 100-300 კმ), წნევა ცენტრში 950, ზოგჯერ კი 900 მბარ-მდეც ეცემა; მაღალი ბარიული გრადიენტის გამო ქარის სიჩქარე ბევრად მეტია (70 მ/წმ და მეტი). ტროპიკული ციკლონების განვითარება აიხსნება თბილი და ნოტიო ჰაერის ინტენსიური აღმავალი დინებით, რასაც მოსდევს წყლის ორთქლის კონდენსაცია და უხვი ნალექები (თავსხმა, ჭექა-ქუხილი). ტროპიკული ციკლონი ვითარდება ძლიერ გამთბარი ოკეანის არეში, კონვერგენციის შიდატროპიკულ ზონაში. მოძრაობს აღმოსავლეთიდან დასავლეთი 3FC0 (ტროპიკებში ჰაერის გადაადგილების მიმართულებით) 10-20 კმ/სთ სიჩქარით. ჩრდილოეთ ნახევარსფეროში გადაიხრება ჩრდილო-დასავლეთით, სამხრეთ ნახევარსფეროში — სამხრეთ-დასავლეთით. ხმელეთზე გადასვლის შემდეგ მალე ქრება. არსებობის ხანგრძლივობა რამდენიმე დღ-ღ-იდან 2-3 კვრ-მდეა. ზოგი მათგანი ტროპიკებსაც სცდება, აღმოსავლეთისაკენ იქცევს პირს და თავისი თვისებებით ტროპიკებსგარე ციკლონს უახლოვდება. იხილეთ აგრეთვე[რედაქტირება | წყაროს რედაქტირება] რესურსები ინტერნეტში[რედაქტირება | წყაროს რედაქტირება] - ციკლონი — სტატია დიდი რუსული ენციკლოპედიიდან (რუსული) - ციკლონი — სტატია ენციკლოპედია ბრიტანიკიდან (ინგლისური) ლიტერატურა[რედაქტირება | წყაროს რედაქტირება] - ჯავახიშვილი შ., ქართული საბჭოთა ენციკლოპედია, ტ. 11, თბ., 1987. — გვ. 214. - ПaлbMeH Э., HbюToH Ч., ЦиpkyляциoHHыe cиcTeMы aTMocфepы, пep. c aHrл., Л., 1973; - ПeTepceH C., AHaлиз и пporHoз пoroды, пep. c aHrл., Л., 1961; - XpoMoB C. П., OcHoBы cиHoпTичeckoй MeTeopoлorии, Л., 1948; - ПorocяH X. П., ЦиkлoHы, Л., 1976.


თამაშის Ninjas vs მაფია ონლაინ. თამაში უფასოდ თამაშის Ninjas vs მაფია ★ ბენ 10 სროლა ბიჭები ომების თამაშები სუპერ მარიო Zombie თამაში აღწერა მიმოხილვა ამავე თემაზე DOWNLOAD თამაში თამაში Ninjas vs მაფია თამაშობს: თამაშის აღწერა Ninjas vs მაფია დახმარებაninja დამარცხება ყველამაფია სისტემაქალაქი, ყოველივე ამის შემდეგ, mobsters საკმაოდ თავხედური. . თამაში თამაში Ninjas vs მაფია ხაზზე. ტექნიკური მახასიათებლები თამაში Ninjas vs მაფია თამაშის Ninjas vs მაფია დასძინა: 16.01.2012 ზომა თამაში: 3.26 MB თამაშები, როგორიცაა თამაში Ninjas vs მაფია ციმბირის ★ ★ ★ ★ ☆ იდენტური ჩიპი ★ ★ ★ ☆ ☆ Rats ★ ★ ★ ★ ☆ Amnyam ტყის ★ ★ ★ ★ ☆ Beach party Winx ★ ★ ★ ★ ☆ უფასო თამაში Ninjas vs მაფია იგივე ჩამოტვირთოთ თამაში:DOWNLOAD Embed თამაში Ninjas vs მაფია თქვენი საიტი: Ninjas vs მაფია დააწკაპუნეთ აქ ითამაშე ჩასასმელი თამაში Ninjas vs მაფია თქვენს ნახვა, დააკოპირეთ კოდი და პასტა in html კოდი თქვენს საიტზე. გარდა ამისა, თუ გნებავთ თამაში Ninjas vs მაფია , ასლი და გაგზავნას ბმული მეგობარს ან ყველა თქვენს მეგობრებს, იზიარებს თამაში მსოფლიოში! ერთად თამაში Ninjas vs მაფია , ასევე ითამაშა თამაში: ციმბირის ★ ★ ★ ★ ☆ იდენტური ჩიპი ★ ★ ★ ☆ ☆ Rats ★ ★ ★ ★ ☆ Amnyam ტყის ★ ★ ★ ★ ☆ Beach party Winx


text: ცეკვა — ტანის რიტმული მოძრაობა ან მდგომარეობა, რომელიც ჩვეულებრივ მუსიკის თანხლებით სრულდება. საცეკვაო ხელოვნება ხალხური შემოქმედების ერთ-ერთი უძველესი გამოვლინებაა. ცეკვას ძველ დროებში რელიგიური, მაგიური, საქორწინო, ხოლო განვითარებული საზოგადოებისათვის სოციალური და მხატვრული დანიშნულება ჰქონდა. ცეკვის (ძვ.ფრანგ: danse, წარმოშობის შესახებ საკითხი საკამათოა და იგი უმეტესწილად მუსიკის და/ან რითმიკისაგან მიღებულ ინსპირაციის გამოვლინებას წარმოადგენს. ცეკვა მოიცავს რიტუალს, წეს-ჩვეულებებს, საშემსრულებლო ხელოვნების სახეობებს, სპორტულ სახეობას, თერაპიის ფორმას და ის შესაძლოა სოციალური ინტერაქციის ფორმა იყოს ან უბრალოდ იდივიდის გრძნობათა გამოხატვის გზა. ზოგადი ცეკვას საზოგადოებაში მრავალი ფუნქცია გააჩნია და ის ხშირ შემთხვევაში გარკვეულ მიზანს ატარებს ან მხოლოდ გართობის მიზნით სრულდება. ქრისტიანობამდელ ეპოქაში დიდი მნიშვნელობა ჰქონდა რიტუალურ ცეკვებს, ძველი ბერძნული ცეკვები დღემდე ახდენენ ზეგავლენას თანამედროვე ცეკვებზე. მიუხედავად იმისა, რომ დასავლეთ ევროპის ხალხურ ცეკვებს ხანგრძლივი ისტორია აქვთ, აღმოსვლური ცეკვების ტრადიცია მას ბევრად წინ უსწრებს. ყველა ხალხს ცეკვის თავისებური მისთვის დამახასიათებელი, ფორმა აქვს შექმნილი. ამ საფუძველზეა შექმნილი სასცენო ცეკვა — ბალეტი. სარიტუალო ცეკვა კომპლექსურობასა და ემოციებს გამოხატავს და როგორც საზეიმო, შესაძლოა ის აგრეთვე ახალბედა წევრის რაიმე სახის ჯგუფში ან თემში მიღების ცერემონიას, სასკოლო ან სხვა სახის გამოცდის წარმატებით ჩაბარების დამაგვირგვინებელ წვეულებასაც ახლდეს თან. ძველ დროებში სარიტუალო ცეკვებით ღვთაებებს განდიდებდნენ და მათი შესრულება ხშირად ასევე ბოროტი სულების განდევნას და მათგან თავის დაცვას ემსახურებოდა. ცეკვა, როგორც სპორტი კუნთოვანი სისტემის აგებულებას, ასევე კოორდინაციისა და წონასწორობის შეგრძნების განვითარებას უწყობს ხელს. ცეკვის სრულყოფილად შესწავლა, მისი გეგმის დასახვა და კომპლექსური მოძრაობების შესრულება ადამიანს თვითრწმენას უნერგავს და ეხმარება მისსავე სხეულთან ჯანმრთელი დამოკიდებულების გამომუშავებაში. ცეკვა, როგორც ხელოვნების სახეობა გრძნობებისა და მოქმედებათა ვიზუალურ ჩვენებას ემსახურება. მიმიკა, ჟესტიკულაცია, მთლიანი სხეულის საცეკვაო მოძრაობები მუსიკის თანხლებით ცეკვის მნიშვნელოვან სამუშაო მასალას წარმოადგენს, რომელსაც მაყურებლის თვალწინ ადამიანის სხეულის სილამაზისა და მისი გამოხატვის უნარი შესწევს. პროფესიული ცეკვა, რომელმაც განვითარების მაღალ საფეხურს მიაღწია, გახდა ევროპული კლასიკური ცეკვის, აგრეთვე აზიისა და აფრიკის ქვეყნების საცეკვაო სისტემების საფუძველი. კლასიკური ტრადიცია XV საუკუნით თარიღდება (იტალია), ცეკვების პირველი დაბეჭდილი ტესტები — XVI საუკუნით (საფრანგეთი). პირველი საცეკვაო სკოლა პარიზში გაიხსნა XVII საუკუნეში. თანამედროვე ცეკვები XX საუკუნის პირმშოა. ქართული ცეკვებიდან აღსანიშნავია: აჭარული, განდაგანა, კინტაური, ლეკური, ფერხული. ისტორია ძველი დრო ცეკვის უძველესი შემონახული დოკუმენტიაცია ინდურ კლდის მხატვრობას წარმოადგენს, რომელიც ძვ.წ. 5000 - 2000 წწ. შეიქმნა. ბჰიმბეტკას გამოქვაბულებიდან ერთ-ერთი ნახატი ფერხულის ცეკვის ადრეულ ჩანასახების სცენებს ასახავს. სცენები ინდუიზმის ადრეულ ფორმებს წარმოადგენს და მასში ნაჩვენებია ღმერთი შივა, როგორც “ცეკვის ღმერთი”. ინდოეთში შემონახულია ძვ.წ. 400 - 200 წწ. დაწერილი “ნატიაშასტრა”, “ცეკვის წმინდა მეცნიერება” - უმნიშველოვანესი ტრაქტატი შექმნილი ცეკვის თემაზე. ძველ ეგვიპტეში არსებობდა სარიტუალო ცეკვები, რომლებიც ღმერთი ოსირისის სიკვდილსა და ხელახალი დაბადების სცენებს ილუსტრირებდნენ. ცეკვებს, მათი შესრულების ტექნიკის სირთულის გამო, მხოლოდ პროფესიონალი მოცეკვავეები წარმოადგენდნენ. ძველმა ბერძნებმა სისტემაში მოიყვანეს ღვთაებებისადმი მიძღვნილი ცეკვები და მათთან დაკავშირებული გრძნობათა გამოხატვის ხერხებიც. ამის მნიშვნელოვანი მაგალითს წარმოადგენს ჰომეროსის მიერ ილიადაში გადმოცემული ცეკვის ხორეიას (ბერძ. ἡ χορεία hē choreía “ცეკვა, გუნდური ცეკვა, ფერხული”) ძვ.წ. 8 - 6 საუკუნეების ექსტატური ცეკვების აღწერა, რომლებიც დიონისიების ერთ-ერთ ნაწილს შეადგენდნენ და რომელთაგანაც შემდგომში დრამა და კომედია წარმოიშვა. ამ თეატრალურ ფორმებში ხშირად ქორო ანუ გუნდი იღებდა მონაწილეობას, რომლის მოძრაობების ე.წ. “ქორეოგრაფიის” მონიშვნა პიესებში ხდებოდა; სწორედ აქედან განვითარდა ქორეოგრაფიის თანამედროვე ცნება. შუა საუკუნეები ცეკვა შუა საუკუნეების ევროპაში ტრადიციულ ხალხურ ფორმებზე დაყრდნობით იქმნებოდა და ამდენადვე ის ნაყოფიერების სარიტუალო ელემენტებითაც იყო დატვირთული (მაგ: მაისის ხის სარიტუალო ცეკვა). აგრეთვე ფართოდ გავრცელებული იყო მებრძოლთა და დემონთა თემატიკაზე შესრულებული რიტუალები. ცეკვა ეკლესიებში იმართებოდა და მას რელიგიური ცერემონიალის საზეიმოდ მუსიკა ახლდა თან. ცეკვა მალე სეკულარიზირებული და განვითარებული იქნა სოციალური და თეატრალური ხასიათით, რომელსაც მოხეტიალე კომედიანტები ასრულებდნენ. 11-ე და 12-ე საუკუნეებში წმ. ვიტუსისა თუ წმ. იოანეს ცეკვამ, ექსტატური მასიური ცეკვის ფორმა წარმოშვა; მგზნებარე ნახტომიანი ცეკვა, რომლის პროტაგონისტები ძალ-ღონის გამოლევამდე ცეკვადნენ და მღეროდნენ. 12-ე საუკუნისათვის უკვე ჩნდება წყვილის დახვეწილი ცეკვა, რომელიც მუსიკალური ინსტრუმენტების აკომპანიმენტისა და მაყურებელთა მიერ ნამღერის ფონზე სრულდებოდა. ბაზელის საეკლესიო კრების მიერ 1445 წელს აკრძალული წინარე ქრისტიანული ზამთრის სატურნალია ან “მასხარების დღეობა” (ლათ. festum fatuorum, festum stultorum) და სხვა მსგავსი ტიპის დღესასწაულები ქალებსა და კაცებს საშუალებას აძლევდნენ ეცეკვათ ხტომებით, ხელთ სჭეროდათ ზარები თუ ათასგვარი ზანზალაკები და ხანაც ეტარებინათ ნიღბები. ხელიხელ ჩაკიდებული მოცეკვავეები ცეკვავდნენ წრიულად, საათის ისრის მიმართულებით შედგენილი ნიმუშების გათვალიწინებით, ხშირად ცენტრალური პერსონაჟის გარშემო, რომელიც ცეკვაში მაგ: ხელნაკეთი ვირის ფიგურით იყო მოხმობილი. გვიანდელ 15-ე საუკუნეში კი 'შვიდი სათნოებისა და შვიდი ცოდვის' ცეკვას მღვდლები და მათი მგალობლები ასრულებდნენ, როგორც ერთ-ერთ ნაწილს კორპუს ქრისტის დღესასწაულისას მადრიდში, რომლისგანაც შემდგომში ალეგორიული ხასიათის საცეკვაო დრამებს ჩაეყარა საფუძველი. რენესანსის ხანა განპირობებული ცეკვის ეფემერული ბუნებით 1400-იანი წლებიდან ვერ შემოინახა საგულისხმოდ მრავალი ინდივიდუალური ნამუშევარი, მაგრამ ამ დროისათვის მაინც არსებობდნენ ცეკვის ოსტატები და მათ შორის იყო დომენიკო და პიაჩენცა (იგივე და ფერარა, ფლორენ. დაახ. 1420-60), რომლებიც იტალიური სამეფოების კარზე მსახურობდნენ. რენესანსის ხანაში მიუხედავად იმისა, რომ სრულდებოდა ცეკვები და განსაკუთრებით გლეხების მიერ ორგანიზირებულ, წელიწადის დროებთან დაკავშირებული დღესასწაულების დროს, მაინც მწირი ინფორმაცია მოიპოვება ამდროინდელ წყაროებში. ადრეულ 15-ე საუკუნეში შეიმჩნევა აშკარა ცვილილება. დაიწყო ხალხური (ისინი მეტწილად პრექრისტიანულ საცეკვაო ფორმებს ეყრდნობოდნენ და უმთავრესად ღია ცის ქვეშ იმართებოდნენ) და დიდებულთა ცეკვების ერთმანეთისაგან გამოყოფა. ცვლილება შეიმჩნეოდა აგრეთვე სოციალური ცეკვების წყველების მიერ შესრულებაშიც, რომლებიც ევროპული სამეფოების კარზე დროსტარებისა და გართობის მიზნით ხდებოდა. სამეფო კარის პროფესიონალი მოცეკვავის გამოსვლა და პირველი ცეკვის სახელმძღვანელოების გამოჩენა ხაზს უსვამენ იმ ფაქტს, რომ ცეკვა იმ დროს უკვე არისტოკრატიის ცხოვრების სტილის ნაწილად იყო ქცეული. იმ დროის კარის პოეტმა ანტონიო კორნაცანომ (1429 - 1484) მრავალრიცხოვანი ნამუშევრების ჩათვლით დაწერა “Libro sull’arte del danzara” ((დაახლ. 1455 წ.). ამ დროისათვის მეტად იყო გავრცელებული ცეკვა პავანა (ფარშევანგების ცეკვა). რენესანსის ეპოქის განმავლობაში უმთავრესად საპროცესიო ცეკვას ეკავა მნიშვნელოვანი როლი, რომელიც ღირსეული საცერემონიო მოძრაობებით გამოირჩეოდა და რომელთა შესერულება ქალბატონებსაც კი შეეძლოთ მიუხედავად მათი არაკომფორტული კაბებისა. მხიარულებამ და მისწრაფებამ თავისუფალი წეს-ჩვეულებებისადმი განაპირობა “danse haute”-ის (მაღალი ცეკვა) შემოღება, რომელიც “danse basse”-თან შედარებით უფრო სწრაფი მოძრაობებისაგან, შეხტომებისაგან შედგებოდა და ფიზიკურ მოქნილობას მოითხოვდა. ამ სახის პირველი ცეკვა იყო იტალიური გალიარდა, რომელიც უმეტესწილად პარტნიორებს შორის ხელის შეხების გარეშე შერეული ნაბიჯებითა და შეხტომებით სრულდებოდა. გალიარდა, როგორც წესი, პავანას მოჰყვებოდა ხოლმე.16-ე საუკუნეში არისტოკრატიის მხიარული ხასიათის ცეკვები დაბალი სოციალური სტატუსის მქონე ფენის ძირებს შეიცავდა, რომლებიც სტილისტურად სახეცვლილი ფორმით იქნა გადმოღებული. 16-ე საუკუნის მეორე ნახევარში ცეკვები კი უფრო მეტად დაიხვეწა, გამთლიანდა და ამავდროულად მეტი სენსაციურობაც შეიძინა. ევროპულ სამეფო კარებზე ცეკვის სკოლების მიერ დიდგვაროვანთა სწავლება ხორციელდებოდა იმგვარად, რომ იმ დროის პოპულარული ცეკვების ერთი ქვეყნიდან მეორეში გავრცელება შესაძლებელი ყოფილიყო. ნიჭიერი და დახელოვნებული იმპრესარიოები საუცხოო წარმოდგენებს უწევდნენ ორგანიზირებას, რომლის დროსაც ცეკვებს, გალობას, რეჩიტატივს და პანტომიმას მდიდრულად მორთული გარემოში ეთმობოდა ადგილი. ესენი იყო იტალიური “balli”, ფრანგული “Ballet de cour” და ინგლისური “masques”, რომელთა დაგეგმვასა და დადგმაში თავად სამეფო ოჯახი იღებდა მონაწილეობას. გვიანდელი რენესანსის ცეკვის საუკეთესო წყაროდ თუანო არბოს “ორქესოგრაფიაა” (1588) მიჩნეული. ტრადიციული აფრიკული ცეკვა მრავალ აფრიკულ საზოგადოებებში ცეკვა რიტუალებისა და ცერემონიების განუყოფელი ნაწილია, რომლის არსებობაც მრავალ საუკუნეს ითვლის. ცეკვას მნიშვნელოვანი როლი უკავია ადამიანებისათვის თავიანთ ღმერთებთან სულიერი კავშირის დასამყარებლად, ომისათვის მოსამზადებლად თუ ჩვილის დაბადების ზეიმის, ქორწინებისა და სიკვდილის აღსანიშნავად. მსგავსი სარიტუალო ცეკვები უმთავრესად მკაცრი წესებით იმართება და ამა თუ იმ ტომისათვის დამახასიათებელი სპეციფიურობით ხასიათდება: ბანტუს ხალხებს შორის მეტად გავრცელებული მისალმების სიტყვიერი ფორმა არის “რას ცეკვავ (შენ)?”. აქედან გამომდინარე, ადამიანის სოციალური წეს-ჩვეულებანი, რელიგია თუ ტომის მიერ განსაზღვრული იდენტურობა განსაზღრავს მისი ცეკვის ხასიათს. აფრიკული მუსიკა და ცეკვა მიუხედავად კულტურათა მრავალფეროვნებისა ბევრ აფრიკულ ქვეყანაში მაინც საერთოა. ტრადიციული აფრიკული ცეკვა სათემო საქმეა და ძირითადად ჯგუფურ საქმიანობას წარმოადგენს. ის ასევე ცხოვრების მრავალ ასპექტსაც აერთანებს მაგ: მრავალფეროვანი მითითებები შრომის, თევზაობის თუ საომარი მოქმედებების შესახებ. ის სოციალური, პოლიტიკური და რელიგიური დღესასწაულების მნიშვნელოვანი ნაწილია. დასვლური ბალეტის სწორი ხაზებისა და ვერტიკალური პოზიციის საპირისპიროდ, ბევრი აფრიკული ცეკვა ფეხის დაკვრითი მონაცვლეობით, მუხლში მოხვრით, სხეულის კიდურებისა და ტანის ტალღისებური მოძრაობებით ხასიათდება. დროთა განმავლობაში არაერთი აფრიკული საზოგადოება გადაშენების პირას არის და მასთან ერთად მისი ცეკვებიც. მსოფლიოში დღემდე მოღწეულ აფრიკულ ცეკვებს მაყურებელს უმეტესწილად პროფესიონალური ცეკვის კომპანიები წარმოუდგენენ. ცეკვა და მუსიკა ცეკვა და მუსიკა ერთმანეთთან მჭირდოდ არიან დაკავშირებულნი. ზოგ კულტურებში კი მაგ: აფრიკულ ცეკვაში განსაკუთრებით მჭიროდ არის დაკავშირებული ერთმანეთთან ხელოვნების ეს ორი ფორმა. ეს თვალნათელი ხდება მაშინ, როცა მუსიკა და ცეკვა რიტუალურ მნიშვნელობას იძენენ, რომელთა შესრულების დროსაც ბევრი მუსიკალური ინსტრუმენტი და ცეკვის ილეთი ღმერთებს სიმბოლურად განასახიერებენ. დროთა განმავლობაში ცეკვა და მუსიკა ინდივიდუალურად განვითარდა, მაგრამ მათ მუდმივ არსებით საზიარო ელემენტად მაინც რითმი რჩება. ცეკვისა და მუზიცირების პრაქტიკაში აგრეთვე ფართოდაა გავრცელებული ისეთი შერეული ფორმები, რომლის კარგ მაგალითსაც ვხვდებით ფლამენკოში, შუპლატერში ანდაც სტეპის ცეკვისას. ამრიგად ყოველი თანამედროვე საზოგადოებრივი ცეკვა მთავარი რითმის გათვალისწინებით იქმნება, რომელსაც მუსიკა მთლიანი ნაწარმოების განმავლობაში ინარჩუნებს. ლიტერატურა International encyclopedia of dance, Oxford University Press, New York 1998, ISBN 0-19-509462-X. Oxfort Illustrated Encyclopedia of the Arts, Oxford University Press, New York 1990, ISBN 0-19-869137-8 Exoticindiaart.com, Dance: The Living Spirit of Indian Arts, by Prof. P. C. Jain and Dr. Daljeet Judith Lynne Hanna: African Dance: The Continuity of Change, Yearbook of the International Folk Music Council, Vol. 5 (1973), pp. 165-174, JSTOR 767501 Léandre Vaillat, Histoire de la danse. Paris, Plon, 1942 Carlo Blasis, Manuel complet de la danse. Paris, Roret, 1830. Réimpression Paris, Léonce Laget, 1980 (ISBN 978-2-85204-082-3). Philippe Le Moal (dir.), Dictionnaire de la danse. Paris, Larousse, 1999 (ISBN 2-0351-1318-0). იხილეთ აგრეთვე ქორეოგრაფია რესურსები ინტერნეტში საქართველოს ცეკვის ეროვნული ანსამბლი ქართული ხალხური ცეკვა


ნიკოლოზ შურღაია – #პირველისამსახური | Marketer ნიკოლოზ შურღაია – #პირველისამსახური by Tako 10/06/2021, 11:16 AM პირველი სამსახური 1992 წელს დავიწყე, შ.პ.ს. „გალო გმ“-ში. ეს იყო ერთ-ერთი პირველი კერძო კომპანია საქართველოში, რომელიც „კოკა-კოლასა“ და კომპანია „კავკასიონის“ მენეჯერებმა, ბ-ნმა თემურ ჭყონიამ, ბ-ნმა გია ჯავახიშვილმა და სხვებმა დააარსეს. დირექტორი ბ-ნი ნიკო ლეკიშვილი იყო. საინტერესო კომპანია იყო, ბევრ სხვადასხვა რამეს აკეთებდა: ყიდდა სპეციალურ ლიმონათს, იმპორტით შემოჰქონდა და ყიდდა სხვადასხვა სახის საქონელს, აწარმოებდა ჩამოსასხმელ დანადგარებს, ტარხუნის ნაყენის ექსპორტს აკეთებდა... მეორე კურსის სტუდენტი ვიყავი, ძალიან მინდოდა სამსახურის დაწყება, მაგრამ არ ვიცოდი – როგორ. თბილისის სახელმწიფო უნივერსიტეტში ვსწავლობდი, ეკონომიკის ფაკულტეტზე, ფინანსებისა და კრედიტების სპეციალობით. მამა დამეხმარა სამსახურის პოვნაში და კომპანიაში ფინანსისტად დამასაქმეს. კონკრეტული ფუნქციები განსაზღვრული არ იყო, ამიტომ ყველაფერს ვაკეთებდი: ფულს ვითვლიდი, ამონაგებს ბანკში ვაბარებდი, ვყიდდი ხან სპეც-ლიმონათს, ხან ყავას, ხან ფაქსის ქაღალდებს... ბ-ნი თემური გვაძლევდა საკმაოდ რთულ დავალებებს, მკაცრი და მომთხოვნი უფროსი იყო, თუმცა, სასარგებლო იყო, უამრავი რამ მასწავლა. იმ დროისთვის, გაყიდვა არ იყო ჩვეულებრივი ამბავი, არც ინსტრუქციას გვაძლევდნენ ხოლმე. ისეც მომხდარა, მაღაზიაში ნაცნობი შემოსულა და ეს ძალიან რთული იყო ემოციურად. ხან დებიტორებთან ვალის დაბრუნების მოთხოვნით უნდა მივსულიყავი და არ ვიცოდი, როგორ მოვქცეულიყავი. ერთხელ, ისე მოხდა, რომ ჩვენი მთავარი ბუღალტერი სამსახურიდან გაუშვეს და მის ნაცვლად მე, სრულიად გამოუცდელი, დამნიშნეს. უბრალოდ, სანდო და მონდომებული ახალგაზრდა ვჩანდი და რასაც დამავალებდნენ, გულდასმით ვაკეთებდი. სწორედ იმ დროს დავიწყე ბუღალტერიის სწავლა, მეორე კურსზე. პარალელურად, მეგობრის ბებია მეხმარებოდა ბუღალტერიის წარმოებას მასწავლიდა. თუმცა, სანამ მე ავეწყე, როგორც ჩანს, ხელმძღვანელობა დაიღალა და ერთხელაც, კარისკენ მიმითითეს. ძალიან რთული იყო – ორსული მეუღლე მყავდა და შემოსავალი მჭირდებოდა. თუმცა, განთავისუფლება სამართლიანი იყო და მოხერხებულობა მასწავლა. ნიკოლოზ შურღაია – „პაშა ბანკის“ დირექტორი, ვიდეობლოგერი. წინა სტატია თუ საზღვარგარეთ სწავლა მინდა, მირჩიე, რით დავიწყო – გუგა ბურდული, Fulbright-ის სტიპენდიატი შემდეგი სტატია მეცნიერბმა შეიმუშავეს ჭკვიანი სამოსი, რომელიც თქვენს ჯანმრთელობას მონიტორინგს გაუწევს ფილმების, ვიდეო თუ აუდიო რგოლების გახმოვანება, არც ისე მარტივი [...] სრულად being Tokareshka – პარადოქსული მემუარები 09/06/2021, 6:00 PM 03/06/2021, 1:03 PM ნიკი გობეჯიშვილი – #პირველისამსახური 27/05/2021, 10:34 AM


text: ავტორი: მარი გელაშვილი ივანე ჯავახიშვილის თბილისი სახელმწიფო უნივერსიტეტის, იურიდიული ფაკულტეტის I კურსის მაგისტრანტი ხელისუფლების ანგარიშვალდებულებისა და ღიაობის მიღწევაში უმნიშვნელოვანესია საჯარო დაწესებულების საქმიანობის შესახებ მონაცემების ხელმისაწვდომობა. ამ თვალსაზრისით საინტერესოა, მიმოვიხილოთ ერთ-ერთი საჯარო დაწესებულების, კერძოდ, საქართველოს იუსტიციის სამინიტროს ვებ-გვერდი და ოფიციალური Facebook-მისამართი. შევაფასოთ, როგორ ახორციელებს აღნიშნული სამინისტრო ელ-მმართველობას. საქართველოს იუსტიციის სამინისტროს ოფიციალური ვებ-გვერდის მონიტორინგი ეყრდნობა გაეროს ელ-მმართველობის მეთოდოლოგიას, რომელიც, თავის მხრივ, მოიცავს სამ კომპონენტს (ელ-ინფორმაცია/კომუნიკაცია, ელ-კონსულტაცია და ელ-გადაწყვეტილება). მათი დახმარებით შესაძლებელია ზემოთ ხსენებული დაწესებულების ელ-კომუნიკაციის თავისებურებების გამოკვეთა. ელ-ინფორმაცია/კომუნიკაციის კომპონენტის (ღია მონაცემები (open data), სპეციალური განყოფილება მარგინალიზებული ჯგუფებისთვის, გვერდის უცხო ენებზე არსებობა, დაგეგმილი ღონისძიებების კალენდარი, „კონტაქტის’’ განყოფილება და სიახლეების გამოწერის შესაძლებლობა) განხილვა გვაჩვენებს, რომ იუსტიციის სამინისტროს ოფიციალურ ვებ-გვერდს არ აქვს ისეთი სერვისები, როგორიცაა „სპეციალური განყოფილება მარგინალიზებული ჯგუფებისთვის’’ და „დაგეგმილი ღონისძიებების კალენდარი,” თუმცა აღნიშნული გვერდის დადებითი მხარეა ის, რომ „ღია მონაცემებში“ ინფორმაციის დიდი მოცულობაა განთავსებული. განყოფილებაში „საჯარო ინფორმაცია’’ შეხვდებით როგორც სამართლებრივ აქტებს, ისე ანგარიშებს და ინფორმაციას ფინანსების შესახებ. თუ ფინანსების შესახებ ინფორმაციას გადახედავთ, მაგალითად, სამივლინებო ხარჯებს და დაგაინტერესებთ, თითოეულ მივლინებაზე რა თანხა დაიხარჯა, უნდა გამოითხოვოთ საჯარო ინფორმაცია, რადგანაც საიტზე შემოთავაზებულ დოკუმენტში დასახელებულია მხოლოდ მთლიანი თანხა (01.10.2014-ის მონაცემებით). იუსტიციის ვებ-გვერდის დადებით მხარედ შეიძლება ჩაითვალოს გვერდის უცხო ენებზე არსებობა. ასევე მოწესრიგებულია „კონტაქტის’’ განყოფილება, სადაც ამომწურავ ინფორმაციას მიიღებთ სამინისტროს მისამართისა და სხვა საკონტაქტო ინფორმაციის შესახებ. ასევე შესაძლებელია სიახლეების გამოწერაც. რაც შეეხება ელ-კონსულტაციის კომპონენტს (მოქალაქეთა აზრის მიღების მარტივი ფორმები, კვლევა-გამოკითხვები, ბლოგი, სოციალურ ქსელებთან ინტეგრაცია, სოციალურ ქსელებზე გვერდიდან სიახლის გაზიარება, უწყების გვერდის მოწონების ფუნქცია, კომენტარის დატოვების შესაძლებლობა, კითხვა-პასუხის რუბრიკის არსებობა, ონლაინ-კონსულტაცია), მოქალაქეთა აზრის მიღება იუსტიციის სამინიტროს ვებ-გვერდის საშუალებით არ არის შესაძლებელი. სამწუხაროდ, საიტის ადმინისტრაცია კვლევა-გამოკითხვასა და ბლოგებსაც არ იყენებს მოსახლეობასთან კონტაქტის დასამყარებლად. თუმცა უნდა ითქვას, რომ საიტიდან შესაძლებელია სოციალურ ქსელებთან (კერძოდ, Facebook-თან და Twitter-თან) დაკავშირება, იუსტიციის სამინიტროს ასევე აქვს თავისი არხი Youtube.com-ზე და ფოტოსურათების ნაკრები Flickr.com-ზე. შესაძლებელია სიახლეების გაზიარება სოციალური ქსელების საშუალებით, თუმცა კომენტარების დატოვების საშუალებას ვებ-გვერდი არ იძლევა. იუსტიციის სამინიტროს ვებ-გვერდზე, არ არის განთავსებული კითხვა-პასუხის ან ხშირად დასმული შეკითხვების რუბრიკა. რაც შეეხება ელ-გადაწყვეტილების კომპონენტს (გადაწყვეტილებების, რეგულაციების მონახაზების ხელმისაწვდომობა, რომლებზეც მიმდინარეობს მუშაობა, ოფიციალური პირის გამოხმაურება მომხმარებელთა შეკითხვებზე, პეტიციების შექმნის შესაძლებლობა), იუსტიციის სამინისტროს გვერდი თავის მომხმარებლებს მსგავს სერვისს არ სთავაზობს. იუსტიციის სამინისტროს ოფიციალური Facebook-გვერდი 2011 წელს შეიქმნა და მასზე მუდმივად იდება სიახლეები, იუსტიციის მინისტრის შეხვედრები და სხვა მნიშვნელოვანი ინფორმაცია. სამინისტროს ვებ-გვერდი მოწონებული აქვს 51.832 ადამიანს, რაც მიუთითებს იმაზე, რომ საზოგადოების დაინტერესება საკმაოდ დიდია. იუსტიციის სამინისტროს Facebook გვერდის მონიტორინგისას გამოიკვეთა რამდენიმე მნიშვნელოვანი თავისებურება: პირველი არის ის, რომ თითქმის ყველა შემთხვევაში როგორც კომენტარები, ისე გვერდის კედელზე მომხმარებელთა მიერ დაწერილი მოსაზრებები მხოლოდ ქებისა და დადებითი უკუკავშირის მაგალითს წარმოადგენს ცალსახად რთულია იმის თქმა, ამ კომენტარების ავტორები უბრალო მოქალაქეები არიან, თუ დაინტერესებული პირები. თუმცა მათი Facebook პროფილების გამოკვლევისას აღმოჩნდა, რომ ისინი რეალური ადამიანები არიან. უნდა ვივარაუდოთ, რომ უარყოფითი ხასიათის კომენტარები იუსტიციის სამინისტროს Facebook გვერდიდან უბრალოდ იშლება. ამის მაგალითი შეიძლება იყოს ქვემოთ მოცემული სურათი, სადაც ჩანს, რომ პოსტზე 4 კომენტარია დატოვებული, მათგან მხოლოდ 2 ჩანს. ამას გარდა, შეკითხვის ფორმით დაწერილ კომენტარებზე იუსტიციის Facebook-გვერდის ადმინისტრატორი ყოველთვის რეაგირებს, ხოლო პირადად მიწერილ კითხვებს არ პასუხობს. მოცემულ სურათზე ჩანს, რომ მიწერილი მესიჯიდან 2 თვეზე მეტია გასული, თუმცა გვერდის ხელმძღვანელობას ჯერ კიდევ არ გაუცია პასუხი. აუცილებლად უნდა შევეხოთ საჯარო ინფორმაციის გამოთხოვნის საკითხს. იუსტიციის სამინისტროს ოფიციალურ გვერდზე „საჯარო ინფორმაციის’’ გრაფაში მითითებულია საჯარო ინფორმაციის გამოთხოვის წესისა და პირობების შესახებ. საიტზე MY.GOV.GE რეგისტრაციის შემდეგ გამოვითხოვეთ საჯარო ინფორმაცია სამინისტროს მიერ ბოლო ერთი წლის განმავლობაში დახარჯული მივლინების თაობაზე. მოთხოვნის გაგზავნიდან ერთი დღის შემდეგ მესიჯის საშუალებით შეგვატყობინეს, რომ ჩვენი განცხადება წარმატებით დარეგისტრირდა. გამომდინარე იქედან, რომ საქართველოს კანონმდებლობა ავალდებულებს საჯარო დაწესებულებებს, რომ დაუყოვნებლივ ან კანონით დადგენილ დროში (10 სამუშაო დღის ვადაში) გასცენ ინფორმაცია, მათ საჯარო ინფორმაციის მომთხოვნს უნდა აცნობონ 10 დღიანი ვადის შესახებ. სამწუხაროდ, იუსტიციის სამინისტრო არ ცნობს აღნიშნულ წესს, მათ ჩვენს მიერ მოთხოვნილი ინფორმაცია მხოლოდ 1 თვის შემდეგ მოგვაწოდეს. ამრიგად, შეგვიძლია ვთქვათ, რომ საქართველოს იუსტიციის სამინისტროს ელ-მმართველობის სტანდარტები ჯერ კიდევ დასახვეწია. მართალია, რამდენიმე მიმართულებით მათი მუშაობა ეფექტურია, თუმცა არის კონკრეტული საკითხები, რომლებიც მათი მხრიდან მეტ ყურადღებას საჭიროებს. პირველ რიგში, აუცილებელია საჯარო ინფორმაციის გამოთხოვისას კანონით დადგენილი წესის დაცვას. ასევე კარგი იქნება თუ იუსტიციის სამინისტრო გაიზიარებს შინაგან საქმეთა სამინისტროს გამოცდილებას და შექმნის თავისი ვებ-გვერდის ისეთ ვერსიას, რომელიც მარგინალიზებული ჯგუფებისთვის იქნება ხელმისაწვდომი. კარგი იქნება, თუკი დაინერგება ონლაინ კონსულტაციები და შესაძლებელი გახდება, რომ სახელმწიფო დაწესებულებების წარმომადგენლებმა მოქალაქეებისგან წინადადებები და შეთავაზებები მიიღონ. ნაშრომი მომზადებულია პროექტის “ახალგაზრდებში მთავრობის გასაკონტროლებლად საჭირო ელ-უნარების განვითარება” ფარგლებში მიმდინარე ესეების კონკურსისთვის. პროექტი დაფინანსებულია აშშ-ის საელჩოს მიერ. გამოთქმული მოსაზრებები ავტორისეულია და შეიძლება არ ასახავდეს აშშ-ის სახელმწიფო დეპარტამენტის და IDFI-ის თვალსაზრისს.


text: მიუნხენის "ბაიერნის" ჰოლანდიელმა ნახევარმცველმა, არიენ რობენმა ბავარიულ კლუბში მისვლის პირველი დღეები გაიხსენა და განაცხადა, რომ "რეალიდან" წასვლა მის ცხოვრებაში ერთ-ერთი ყველაზე რთული გადაწყვეტილება გახლდათ. "ეს ფლორენტინოს პერესის დაბრუნების შემდეგ ერთ-ერთი ყველაზე დიდი ზაფხული გახლდათ. გუნდში მოვიდნენ ისეთი დიდი ვარსკვლავები, როგორებიცაა კრისტიანო რონალდო, რიკარდო კაკა, ხაბი ალონსო და კარიმ ბენზემა, თანაც ისინი საკმაოდ დიდი თანხის ფასად გადმოვიდნენ "რეალში"." "სეზონის დასრულების შემდეგ მითხრეს, რომ ჩემი გაყიდვით გუნდს გარკვეული თანხის ამოღება შეეძლო, თუმცა მე უარზე ვიყავი. შემეძლო, რომ პრე-სეზონზე კარგი გამოსვლით დამემტკიცებინა ჩემი ძალები, თუმცა შანსი არ მომეცა. სწორედ ამის შემდეგ დავფიქრდი "რეალის" დატოვებაზე." "ბაიერნთან გვქონდა კონტაქტები, თუმცა ამ გადაწყვეტილების მიღება ჩემს კარიერაში ერთ-ერთი ყველაზე რთული მომენტი გახლდათ. იმ პერიოდში "ბაიერნი" ევროპულ ელიტას არ მიეკუთვნებოდა, განსხვავებით დღევანდელი დღისგან. ასე რომ, მაშინ ბავარიულ კლუბში გადასვლა ერთგვარი უკან ნაბიჯის გადადგა იყო." "ახლა კი ბედნიერი ვარ, რომ მიუნხენური გრანდის ღირსებას ვიცავ. უკვე 8 სეზონია ამ გუნდში ვარ და თამამად შეიძლება განვაცხადო, რომ მეც ამ გუნდის ნაწილი ვარ." - განაცხადა ჰოლანდიელმა გარემარბმა.


text: გორი — ქალაქი საქართველოში, შიდა ქართლის მხარეში, გორის მუნიციპალიტეტისა და შიდა ქართლის მხარის ადმინისტრაციული ცენტრი. მდებარეობს მდინარეების მტკვრისა და ლიახვის შესართავთან, ძირითად სატრანსპორტო გზების გზასაყარზე, თბილისიდან 76-ე კილომეტრში (რკინიგზით). ქალაქში არის მსუბუქი და კვების მრეწველობის საწარმოები, ჯანდაცვის, განათლებისა და კულტურის დაწესებულებები. გორში არის სამთავისისა და გორის ეპარქიის კათედრა და რეზიდენცია. გეოგრაფია მდებარეობს მტკვრისა და დიდი ლიახვის შესართავთან, ზღვის დონიდან 588 მ სიმაღლეზე, თბილისიდან 76 კმ (რკინიგზით). გორი მნიშვნელოვანი სარკინიგზო კვანძია, აქედან სარკინიგზო განშტოება მიემართება ქალაქ ცხინვალისკენ. გორში ზომიერად თბილი სტეპურიდან ზომიერად ნოტიოზე გარდამავალი ჰავაა, იცის ცხელი ზაფხული. საშუალო წლიური ტემპერატურა 10,6 °C, იანვარი -1 °C, აგვისტო 21,4 °C. ნალექები 600 მმ წელიწადში; მაქსიმალური მოდის მაისში (76 მმ), მინიმალური — თებერვალში (34 მმ). ისტორია გორი ერთ-ერთი უძველესი ქალაქია საქართველოში. სახელწოდება წარმოდგება ქალაქში აღმართული კლდოვანი გორაკისაგან, რომელზეც გაშენებულია ძველი ციხესიმაგრე. მას პირველად VII საუკუნის ამბებთან დაკავშირებით იხსენიებს ისტორიკოსი ჯუანშერი (XI ს.). გადმოცემის თანახმად, სტვფანოზ ერისმთავრის შვილმა არჩილმა მემკვიდრეობით მიღებული განძის ნაწილი დაფლა გორში. ჯუანშერის მიხედვით ამ სამალავს „ტონთიო“ — „ოქროს მთა“ ეწოდებოდა. ქალაქის სახელწოდებაც მასში აღმართული კლდოვანი გორაკისაგან წარმოდგება, რომელზედაც გაშენებულია ძველი ციხე-სიმაგრე (ძვ. წ. I ათასწლეულის უკანასკნვლი საუკუნეები). არქეოლოგიური მასალები მოწმობს, რომ ძველი და ახალი წელთაღრიცხვის მიჯნაზე უნდა არსებულიყო ქალაქური ტიპის დასახლება. გორის ტერიტორიაზე უძველესი არქეოლოგიური ძეგლია ადრინდელი ბრინჯაოს ხანის ნამოსახლარი, მტკვრის ნაპირას, ადგილ ღამბარეულზე. ნაპოვნი კერამიკა ტიპობრივია ძვ. წ. III ათასწლეულში მტკვარ-არაქსის კულტურისათვის. 1946 წელს გორის ციხის ჩრდილოეთ მხარეზე მეწყერმა გააშიშვლა ანტიკური ხანის კულტურული ფენა. აღმოჩნდა ალიზის კედელი, თხელკეციანი ქვევრები, წითლად შეღებილი ბრტყელი და ღარისებრი კრამირი, შავპრიალა და წითლად გამომწვარი თიხის ჭურჭლის ნატეხები. ფენები ძვ. წ. I ათასწლეულის მიწურულითა და ახ. წ. დასაწყისი საუკუნეებით თარიღდება. ამავე ხანის სამარხები აღმოჩნდა ციხის აღმოსავლეთით. სამარხებში ნაპოვნია თიხის ჭურჭელი, მონეტები, მძივები, სამაჯურები და სხვა სამკაული. აღმოჩენილ არქეოლოგიურ ძეგლებს შორის საყურადღებოა აღმოსავლური იერის ქვის მრგვალი ქანდაკების თავი, რომელიც ანტიკური ხანისა უნდა იყოს. გორს ასევე მოიხსენიებს ფსევდოშაპუჰ ბაგრატუნი თავის „ისტორიაში“ X საუკუნის ამბებთან დაკავშირებით, როდესაც ერთმანეთს ებრძოდნენ აფხაზთა მეფე თეოდოს III და სომხეთის მეფე სუმბატ II (X საუკუნის 70-იანი წწ.). ზოგიერთი ისტორიული წყარო ქალაქის დაარსებას დავით აღმაშენებელს მიაწერს (XII ს. დასაწყისი). დავითმა ქართლისათვის გააძლიერა გორის მნიშვნელობა. გორმა უფლის-ციხის ადგილი დაიკავა. მოსახლეობის გაზრდის მიზნით დავით აღმაშენებელმა აქ ვაჭარ-ხელოსნური მოსახლეობა ჩაასახლა. გორი სამეფო ქალაქი გახდა. მას განაგებდა მეფის მოხელე — ქალაქის მოურავი. როგორც ფვოდალურ ქალაქს, გორს საკუთარი ციხის გარდა, ზდუდეც ჰქონდა შემოვლებული, რომელშიც დატანებული იყო ალაყაფის კარი. ზდუღეს თავის მხრივ თხრილი პქონდა შემოვლებული (სიღრმე 4 მ, სიგანე 5 მ). XIII საუკუნიდან გორი და მისი ციხე ხდება საცილობელი პუნქტი დამპყრობლებსა და ქართველ მეფეებს შორის, ვინაიდან ქალაქი უმნიშვნელოვანეს სტრატეგიულ და სავაჭრო გზათა გადაკვეთაზე მდებარეობდა და მისი დაუფლება ნიშნავდა პოლიტიკურ ბატონობას შიდა ქართლზე. XIII საუკუნეში თათარ-მონღოლთა ბატონობის შედეგად დასუსტებულ საქართველოს კავკასიის მთების გაღმა მობინადრე ოსები შემოესივნვნ და იერიში მიიტანეს ქართლზე. ხელთ იგდეს გორიც. დაარბიეს, გადაწვეს ქალაქი, ხოლო ციხე დაანგრიეს. მონღოლთა დახმარებით ისინი კარგა ხნით დამკვიდრდნენ აქ. ოსთა განდვვნა მოხერხდა მხოლოდ XIV საუკუნის 20-იან წლებში, გიორგი V ბრწყინვალის დროს. 1448 წლის სიგელში იხსენიება გორის მოურავი. 1477 წელს საქართველოს დიდი ჯარით შემოვსია აყ-ყოიუნლუს სახელმწიფოს შაჰი უზუნ-ჰასანი, რომელმაც აიღო თბილისი და გორი, მაგრამ მალე დატოვა იგი. 1479 წელს კონსტანტინე II-მ, სხვა ციხეებთან ერთად, გორიც დაიბრუნა და შიგ თავისი მეციხოვნეები ჩააყენა. XVI საუკუნის შუა წლებში გორი დროებით აიღო სპარსეთის შაჰმა თამაზ I-მა. XVI საუკუნის ბოლოს გორი ქართლში ოსმალთა ბატონობის პლაცდარმი გახდა. 1509 წლის აგვისტოში იმერეთის მეფემ ალექსანდრე II-მ დაიპყრო გორი და ქართლის ჩრდილო-დასავლეთი ნაწილი, რომელიც დავით X-მ 1510 წ. დაიბრუნა. 1556 წ. გორი, რომელიც ლუარსაბ I-ის მთავარ დასაყრდენს წარმოადგენსდა, ხელთ იგღო შაჰ-თამაზმა, მაგრამ ამავე საუკუნის 80-იან წლებში ქალაქს ოსმალები დაეპატრონნენ და გორის ციხეში თავიანთი გარნიზონი ჩააეენეს. 1599 წელს მეფე სიმონ I მოულოდნელად თავს დაესხა გორს, აიღო ციხე და გაანადგურა ოსმალთა გარნიზონი. 1614 წელს სპარსეთის შაჰმა აბას I-მა დაიკავა და ერთხანს აქედან განაგებდა დამორჩილებულ ქვეყანას. გორისა და მისი ციხის მნიშვნელობა კარგად შეაფასა როსტომ მეფემაც, რომელმაც XVII ს. 30-იან წლებში განაახლა გორის ციხე და იქვე აიშენა სასახლეც. XVII ს. მეორე ნახევარში გორი შესამჩნევად გაიზარდა. ვახტანგ VI დროს იგი საქართველოში ერთ-ერთი ძირითადი სავაჭრო ქალაქი იყო. ამის შესახებ ცნობას გვაწვდის ფრანგი მოგზაური ჟან შარდენიც. გორი მიუჩინა რეზიდენციად ვახტანგ VI-მ თავის ძმას სიმონს, როდესაც თავად ირანში გაემგზავრა. 1721 წელს გორში მცხოვრებთა რიცხვი 300 კომლს არ აღემატებოდა. 1723-34 წლებში ქალაქი ოსმალების ხელში იყო. მათ დაანგრიეს გორის სასახლე. 1735 წლიდან გორს სპარსელები დაეპატრონნენ ნადირ-შაჰის ბრძანებით გორის ციხე თითქმის დაანგრიეს. ჟან შარდენის ცნობით გორის ციხეში 100 სპარსი მეციხოვნე იდგა. ქალაქში უმეტესად ვაჭრები ცხოვრობდნენ. XVIII საუკუნის 40-იან წლებში, თეიმურაზ II დროს, გორი დამპყრობელთაგან გათავისუფლდა. იგი ქართლის სამეფოში მეორე ქალაქი გახდა თბილისის შემდეგ. მშვიდობიანმა ყოფამ თანდათან გამოაცოცხლა გორის საზოგადოებრივი, ეკონომიკური და კულტურული ცხოვრება. ქალაქი მნიშვნელოვნად გაიზარდა. ფეოდალურ ხანაში იგი შეფენილი იყო გორის ციხის ფერდობებზე. 1770 წლისთვის გორის მცხოვრებთა რიცხვმა 500 კომლს მიაღწია, 1794 წლისთვის კი მხოლოდ 227 კომლი ითვლებოდა. გორი კულტურულ-საგანმანათლებლო კერაც იყო. აქ მოღვაწეობდნენ მწიგნობრები: ფარსადან გორგიჯანიძე, დავით ტულუკაშვილი (XVIII ს.), გიორგი გორელი (XVIII ს.), სტეფანე ფეშანგიშვილი (XVIII—XIX სს.), თუმანიშვილთა გვარის მრავალი წარმომადგენელი: ავთანდილი (XVIII ს.), დიმიტრი (XVIII—XIX სს.), გიორგი (1744—1837), დავითი (XVIII—XIX სს.) და სხვა. რუსეთის იმპერიის ანექსიის შემდეგ, გორი სამაზრო ქალაქი გახდა. ოფიციალურად ქალაქად გამოცხადდა 1801 წელს. გორის ინტენსიური ზრდა იწეება XIX საუკუნიდან. გაჩნდა ახალი უბნები. ციხის უბანი, რუს უბანი, „პოსელენიე“, სულუხი, გარე უბანი. ხელოსნობასა და ვაჭრობასთან ერთად, ქალაქის მოსახლეობა სოფლის მეურნეობასაც მისდევდა. 1876 წელს გორმა საქალაქო თვითმმართველობის უფლება მიიღო. XIX საუკუნეში გორში დაარსდა სასულიერო და სამაზრო სასწავლებლები, სამასწავლებლო ანუ საოსტატო სემინარია, ქალთა პროგიმნაზია, ვაჟთა პროგიმნაზია და სხვ.XIX საუკუნის 70-იანი წლებისათვის აქ მოქმედებდა ხალხოსანთა მრავალრიცხოვანი წრე. 1905-07 წლებში ქალაქი საქართველოში რევოლუციური მოძრაობის ერთ-ერთი ცენტრი გახდა. გორში მრავალი ადგილია, რომლებიც დაკავშირებულია რუსეთის პირველი რევოლუციის ისტორიულ მოვლენებთან. 1905 წლის 27 თებერვალს ყოფილ სამეფო ქუჩაზე მოეწყო მშრომელთა დემონსტრაცია. დემონტსრაციის ორგანიზატორები დააპატიმრეს. ამავე ქუჩაზე 2-3 მარტს მოხდა მოსწავლეების, სკოლისგარეშე ახალგაზრდობისა და უფროსი ასაკის მოსახლეობის გამოსვლები. პოლიციამ მრავალი მონაწილე დააპატიმრა. ამ მღელვარებას მოჰყვა გორის ნოქრების გაფიცვაც. ნოქრებს ვაჭრებმაც დაუჭირეს მხარი და შეწყვიტეს მუშაობა. ამავე წლის 14 მარტს მემამულის მ. ამირაღოვის მიერ გორის საერთო სარგებლობის მიწების მითვისებით აღელვებულმა ხალხმა დაარბია მემამულის კარ-მიდამო. ამირაღოვს სასამართლოც უჭერდა მხარს. გორის სოციალ-დემოკრატთა ხელმძღვანელობით ქალაქში მოეწყო დემონსტრაცია. დემონსტრანტვბს, რომლებიც ყოფილ არტილერიის მოედნისაკენ მიემართებოდნენ, გზადაგზა ახალი ჯგუფები ემატებოდა. მოედანზე, გორის ციხის ძირში და ე.წ. ამილახვრიანთ ხიდთან მათ მეფის ჯარის ნაწილები დახვდათ. ჯარისკაცებმა დემონსტრანტებს ზურგიდან აუტეხეს სროლა. მოკლეს 3 კაცი (მათ შორის რევოლუციონერები ა. მუჩაიძე და დ. მურადოვი), დაჭრეს 11, დაჭრილთაგან რამდენიმე საავადმყოფოში გარდაიცვალა. რეპრესიებმა ვერ შეაჩერა რევოლუციური გამოსვლები. დახვრეტილთა დასაფლავება (16 მარტი) კვლავ გადაიქცა დიდ სახალხო დემონსტრაციად. შეტაკების ადგილას ამჟამად დგას სასტუმრო „ინტურისტი“, რომლის სამხრეთ კედელზე მიმაგრებულია თეთრი მარმარილოს მემორიალური დაფა წარწერით. იმავე დღეს ყოფილ საქალაქო სასწავლებლის მიმდებარე ქუჩასა და საარტილერიო მოედანზე გორის საქალაქო და სასულიერო სასწავლებლების მოსწავლეებმა წითელი დროშებით, რვვოლუციური სიმღერებით და მეფის საწინააღმდეგო ლოზუნგებით მოაწყვეს დემონსტრაცია. მათ მხარი აუბეს ქალთა გიმნაზიის მოსწავლეებმა და ქალაქის მცხოვრებლებმა. საარტილერიო მოედანთან მთავრობის ჯარების ნაწილებმა დემონსტრანტებს სროლა აუტეხეს. მოკლეს ერთი ბავშვი, დაჭრეს 11 დემონსტრანტი (მათგან ორი გარდაიცვალა). სამხედრო პატრულმა სროლა აუტეხა მშრომელებს, რომლებიც ცდილობდნენ ჯარისკაცებისათვის თოფების წართმევას. მოკლეს ერთი მოქალაქე, ცხრა დაიჭრა. მეორე დღეს ქალაქგარეთ გაიმართა მიტინგი, რომელსაც 2000-მდე კაცი ესწრებოდა. დემონსტრანტებმა მოითხოვეს: გორში ჩასულიყო კრიმ-გირეი; მის მოსვლამღე მთავრობას ნვბა მიეცა მოსახლეობისათვის კრებებზე თავმოყრისა, სადაც უნდა შეემუშავებინათ მოთხოვნები და ავრჩიათ დეპუტაცია; 14 მარტს დახოცილი მოქალაქეების დაკრძალვას არ დასწრებოდნენ მთავრობის მოხელეები, პოლიცია. ამ ამბებთან დაკავშირებით მთავრობამ გორში გაგზავნა კაზაკების ორი და ქვეითი ჯარის ერთი ასეული. 17 მარტს, ნაშუადღევს, ქალაქის სამხრეთ უბანში, ეკლესიის ზარების ხმაზე დაახლოებით 2000 კაცი შეიკრიბა. გამოსული ორატორები სხვადასხვა საჭირბოროტო საკითხზე ლაპარაკობდნენ. თავშეყრის ადგილზე ჩაფრების თანხლებით გამოცხადდა მაზრის უფროსი. მათ კაზაკთა რაზმებიც მოჰყვნენ. ხალხი აღელდა, გაისმა მთავრობის საწინააღედეგო შეძახილები. 1905 წლის 27 მარტს, გორისციხის მახლობლად, რევოლუციურად განწყობილი ხელკეტებით შეიარაღებული მოსახლეობა თავს დაესხა ჯარისკაცთა რაზმს, რომელიც საპატიმროში მიდიოდა მცველთა რაზმის დასახმარებლად. თავდასხმის დროს ჯარისკაცებმა სროლა აუტეხეს მოსახლეობას. მოკლეს 2 და დაჭრეს 7 კაცი. 1 -5 აპრილს ქალაქის სხვადასხვა კუთხეში ჩატარდა ადგილობრივი მოსახლეობის კრებები, რომლებიც სოციალური უსამართლობის წინააღმდეგ იყო მიმართული. 28 აგვისტოს რევოლუციურად განწყობილმა გლეხებმა მოკლეს თავადი ლევან ციციშვილი. პოლიციამ ეჭვმიტანილი პირები დააპატიმრა. ამავე წელს მოხდა კიდევ ერთი პოლიტიკური მკვლელობა — ქალაქის ცენტრში მოკლეს ბოქაული თავადი ავალიშვილი, პოლიციის უფროსი ოფიცრები ლიტვინენკო და ჩერკასოვი. 1905 წლის 23 ოქტომბერს, კვირა დღეს, ყოფილ სამეფო ქუჩაზე ქალაქის მოსახლეობამ გამართა მთავრობის საწინააღმდეგო მანიფესტაცია, რომელიც მიმართული იყო სოციალური უსამართლობის წინააღმდეგ. მონაწილეობდა 1500-მდე კაცი. შეკრებაზე წარმოთქვეს სიტყვები. მთავრობამ სცადა იარაღით დაეშალა მანიფესტაცია, მაგრამ ვერ შეძლო. პოლიციამ დააპატიმრა ეჭვმიტანილი 2 მოქალაქე. მეორე დღეს გაიფიცნენ საქალაქო სასწავლებლის, საოსტატო სემინარიისა და ქალთა გიმნაზიის მოსწავლეები. საქალაქო სასწავლებლის გაფიცულმა მოსწავლეებმა მთავრობას წაუყენეს მოთხოვნები. უფროსკლასელთა დეპუტატებისათვის მიეცათ პედსაბჭოს კრებებზე დასწრების უფლება, შემოეღოთ მოსწავლეთა ამხანაგური სასამართლო, 25 %-ით გაეზარდათ მთავრობის ხარჯზე მყოფ ღარიბ მოსწავლეთა რიცხვი, შემოეღოთ მშობლიურ ენაზე სწავლება. გიმნაზიის ხელმძღვანვლობამ სასწავლებლიდან დაითხოვა 2 გაფიცული მოსწავლე. გაფიცვა სამ დღეს გაგრძელდა. რევოლუციური გამოსვლები გრძელდებოდა 1906 წელსაც. 20 ივნისს ქალაქში გაიფიცნენ ნოქრები. გაფიცვა ორ დღეს გაგრძელდა. იგი გადაიზარდა საერთო სახალხო გაფიცვაში. 11 აგვისტოს, 12 საათზე, ყოფილი ტაძრის ქუჩაზე რევოლუციონერები გ. ხმიადაშვილი და დ. ხაბელაშვილი თავს დაესხნენ ეტლით მიმავალ გორის მაზრის უფროსს კაპიტან ლეონტიევს და სამჯერ ესროლეს მას. ტყვია აცდა მიზანს. შემდეგ რევოლუციონერებმა ეტლს ესროლეს ყუმბარა, რომლის ნამსხვრევებმაც მსუბუქად დაჭრა თანმხლები პოლიციელი. შემთხვევის ადგილზე მოვიდნენ კაზაკები და ჯარის ნაწილები. მათ ალყა შემოარტყეს ახლომახლო სახლებს, მაღაზიებს, დაიწყეს ჩხრეკა, მაგრამ თავდამსხმელები ვერ დაიჭირეს. 27 აგვისტოს, მოქალაქე ნატალია სტამბოლევას სახლის ჩხრეკის დროს, პოლიციამ აღმოაჩინა დიდი რაოდენობის პროკლამაციები, რომელიც რუსულ, ქართულ, აზერბაიჯანულ და ოსურ ენებზე იყო დაბეჭდილი, ფასიანი ქადალღების წიგნი, ფულის შესაკრები დავთარი და სხვ. ბინაში დააკავეს ნოვოროსიისკის გიმნაზიის მე-7 კლასის მოსწავლე, ტამბოვის გუბერნიის ქ. ლიპეცკის მკვიდრი, 19 წლის პ. ვ. სერგეევი, რომელიც წინა დღეს ჯარისკაცებში პროკლამაციების გავრცელების დროს იყო შემჩნეული. 1911 წელს გორელ ქალთა ინიციატივით დაარსდა პროფსკოლა, რომელშიც ასწავლიდნენ ჭრა-კერვასა და ხელსაქმეს. 1919 წელს პროფსკოლამ ფილიალები გახსნა ხაშურსა და ახალქალაქში (წითელქალაქი). 1920 წელს ქალაქი ძლიერ დააზიანა მიწისძვრამ. 1930 წლიდან გორის რაიონის ადმინისტრაციული ცენტრი გახდა, ხოლო 1950 წლიდან — რესპუბლიკური დაქვემდებარების ქალაქი. ქალაქის პირველი გენგეგმა დამტკიცდა 1950 წ. (არქიტექტორები ბ. ლორთქიფანიძე, ლ. სუმბაძე), მეორე კი 1971 წ. (არქიტექტორი ლ. სუმბაძე, თანაავტორი გ. გიგოლაშვილი). გაფართოვდა ქუჩები, შეიქმნა მოედნები, აიგო საზოგადოებრივი შენობები: თეატრი (1935 წ., არქიტექტორები შ. თავაძე, მ. ჩხიკვაძე), ხიდი მდ. ლიახვზე (1938 წ., არქიტ. ს. სატუნცი) სასტუმრო „ინტურისტი“ (1956 წ. არქიტექტორები ქ. ფორაქიშვილი სოკოლოვა, ა. ქურდიანი), ი. ბ. სტალინის სახელმწიფო სახლ-მუზეუმი (1955 წ. არქიტ. ა. ქურდიანი), სამეცნიერო-კვლევითი ინსტიტუტი (1956 წ. არქიტექტორი მ. შავიშვილი, თანაავტორი ზ. ცქიტიშვილი), სამხატვრო სასწავლებელი (1972 წ., არქიტექტორი ვლ. ცინცაძე) და სხვ. ამჟამად გორი კვლავ აღმოსავლეთ საქართველოს ერთ-ერთი მნიშვნელოვანი სამრეწეელო და კულტურული ცენტრია. 2014-1 წლებში გამოყოფილი იყო გორის მუნიციპალიტეტიდან, როგორც ცალკე თვითმმართველი ერთეული. ტრანსპორტი გორი საქართველოს ერთ–ერთი მნიშვნელოვანი სატრანსპორტო კვანძია. გორის სიახლოვეს გადის საქართველოს ორი მნიშვნელოვანი საერთაშორისო ავტომაგისტრალი: ს1, (რომელსაც თბილისიდან სენაკამდე ასევე ემთხვევა ევროპის ავტომაგისტრალი E60) და ს10. გარდა ამისა გორში არის რკინიგზის სადგური, რომელიც ამიერკავკასიის ცენტრალური სარკინიგზო მაგისტრალის შემადგენელი ნაწილია და ავტოსადგური, საიდანაც შიდა ქართლის სხვადასხვა დასახლებულ პუნქტში, დედაქალაქ თბილისში და სეზონურად აჭარის კურორტებზე შეიძლება მოხვედრა. დემოგრაფია ღირსშესანიშნაობები გორის ღირსშესანიშნაობათა შორისაა: გორის ციხე; გორის ღვთისმშობლის შობის საკათედრო ტაძარი; გორის დრამატული თეატრი; გორის სახელმწიფო ისტორიულ-ეთნოგრაფიული მუზეუმი; იოსებ სტალინის სახელმწიფო მუზეუმი; ამილახვრების სახლი; ნიკოლოზ ბარათაშვილის ძეგლი; ივანე ბურცოვის საფლავი; იაკობ გოგებაშვილის ძეგლი; გორის განძი; გორის პედაგოგიური ინსტიტუტი; გორის დრამატული თეატრი; გორიჯვარი; ერეკლეს აბანო; გიორგი ერისთავის ძეგლი; ნიკო ლომოურის ძეგლი; გორის საცხოვრებელი სახლი საოსტატო სემინარია; სასულიერო სასწავლებელი; გორის შემოგარენში მდებარეობს ბალნეოლოგიური კურორტი გორიჯვარი, კლდეში ნაკვეთი ქალაქი უფლისციხე და VII საუკუნის I ნახევრის ჯვარ-გუმბათოვანი ტაძარი ატენის სიონი. 2010 წლამდე, გორის ცენტრალურ მოედანზე 9 მეტრიან კვარცხლბეკზე 6 მეტრი სიმაღლის სტალინის ძეგლი იდგა, რომელიც გორის მცხოვრებლებმა (უფრო სწორედ ადგილობრივმა მმართველობამ) 1952 წელს, სტალინის სიცოცხლეშივე, აღმართა. 2010 წლის 25 ივნისს, დილის 2 საათზე, ხელისუფლებამ ძეგლი მოახსნევინა, მიუხედავად იმისა, რომ ადგილობრივი მოსახლეობის გარკვეული ნაწილი ამის წინააღმდეგი იყო. ძეგლი სტალინის მუზეუმში გადაიტანეს. დაძმობილებული ქალაქები გალერეა იხილეთ აგრეთვე ამილახვრების სახლი გიორგი ერისთავის ძეგლი (გორი) გორის საცხოვრებელი სახლი (ე. ნინოშვილის 3) გორის საცხოვრებელი სახლი (ვ. კახნიაშვილის 24) გორის საცხოვრებელი სახლი (მ. მამარდაშვილის 1) გორის ხიდი ივანე ბურცოვის საფლავი ნიკო ლომოურის ძეგლი და საფლავი ნიკოლოზ ბარათაშვილის ძეგლი (გორი) ლიტერატურა გვრიტიშვილი დ., გორის ისტორია, თბ., 1954; ზაქარაია პ., სამშობლოს გუშაგები, თბ., 1965; ბერიძე ვ., XVI–XVII საუკუნეების ქართული ხუროთმოძღვრება, ტ. 1, თბ., 1983; გვასალია ჯ., აღმოსავლეთ საქართველოს ისტორიული გეოგრაფიის ნარკვევები, თბ., 1983; გვრიტიშვილი დ., გორის ისტორია, თბ., 1954; ზაქარაია პ., საქართველოს ძველი ქალაქები და ციხეები, თბ., 1973; მამისთვალიშვილი ე., გორის ისტორია, I (1801 წლამდე), თბ., 1994; მამისთვალიშვილი ე., გორის ისტორია, II (1921 წლამდე), თბ., 1999; Бухникашвили Г., Гори, Тб., 1952. რესურსები ინტერნეტში ცენტრალური მოედანი (ვებ კამერა) გორი XIX საუკუნის რუსულ წყაროებში სქოლიო


"ბედნიერების პლანეტა" პოზიციას იცვლის - რომელ ზოდიაქოს ნიშნებს მოუტანს იღბალს 2020 წელი და რაში » GOGATV.COM - ინტერნეტ ტელევიზია (GOGAGGG) ასტროლოგი ხათუნა ნოელი მომდევნო კვირისა და წლის ასტროლოგიურ ტენდენციებთან დაკავშირებით წერს და რეკომენდაციებს გვთავაზობს: "მომდევნო კვირის ყველაზე მნიშვნელოვანი მოვლენა 2 დეკემბერს იუპიტერის მიერ ზოდიაქოს ნიშნის შეცვალაა. დიდი ბედნიერების პლანეტად წოდებული იუპიტერი ტოვებს თავის საკუთარი მმართველობის ნიშანს, სადაც გასული წლის 8 ნოემბრიდან იმყოფებოდა და თხის რქის ზოდიაქოში გადადის. აქედანვე უნდა ითქვას, იუპიტერისათვის ეს ტერიტორია არაა იოლი მდებარეობა. ასტროლოგიური თვალსაზრისით, ის აქ დაცემულია, ანუ ძალიან შევიწროვებულ მდგომარეობაში იმყოფება. იუპიტერი არის ზრდა და გაფართოვება, ხოლო თხის რქა საზღვრების, შეზღუდვების დაწესება, ჩარჩოებში მოქცევა. საკუთარ ტერიტორიაზე მთელი წლის მანძილზე სილაღეს და თავისუფლებას მიჩვეული იუპიტერი აქ იძულებული ხდება ფრთები შეკვეცოს და სატურნის მიერ დაწესებულ წესრიგს დაემორჩილოს. მოვლენები შესაძლოა ორი სხვადასხვა სრულიად განსხვავებული სცენარით განვითარდეს: იმ შემთხვევაში, თუ მოვლენების განვითარების ყველაზე უარეს სცენარს განვიხილავთ, შესაძლოა დაცემულმა პლანეტამ მაქსიმალურად ნეგატიური თვისებები გამოავლინოს და თავგასულად შეეცადოს მოიგოს ეს კანონები საკუთარ ინტერესებზე, რაც დესპოტიზმში და განსხვავებული აზრის ჩახშობაში შეიძლება გამოიხატოს. იუპიტერი მართავს ჩვენს რწმენას, იდეოლოგიას, შესაბამისად რელიგიური თემები შესაძლოა კიდევ უფრო გამწვავდეს, ხოლო რაღაც განსაკუთრებულობის პრეტენზიის მქონე იდეის ერთგულებამ ფანატიზმს მიაღწიოს. თუმცა არის უკეთესი ვარიანტიც - და ეს მაშინ ხდება, როდესაც ჩვენი ქმედებების პასუხისმგებლობას ვაცნობიერებთ. ამ შემთხვევაში იუპიტერის თხის რქაში ტრანზიტი სახელწიფო სისტემის მოწესრიგებას და დალაგებას მოემსახურება. ასეთი გახლავთ ამ ტრანზიტის მოკლე შეფასება გლობალური თვალსაზრისით. ახლა კი მოდით, იმაზე ვისაუბროთ, თუ რას მოუტანს ეს ცვლილება თითეულ ზოდიაქოს ნიშანს: ყველაზე კარგი შედეგები, რასაკვირველია, თხის რქებს ექნებათ მთელი ერთი წლის განმავლობაში, იუპიტერი კი მათთან 2020 წლის 19 დეკემბრამდე დარჩება, თხის რქები შეძლებენ დასახული მიზნების მაქსიმალურ განხორციელებას. წარმატების და მაღალი სოციალური მდგომარეობის მოპოვებას. მაღალი შანსები მიეცემათ კუროებსა და ქალწულებს. კუროებისათვის უცხოეთთან დაკავშირებული საკითხები წარიმართება ძალიან ხელსაყრელად. ასევე იოლად გადაიჭრება განათლების მიღებასთან დაკავშირებული თემები. მათ ცხოვრებაში შესაძლოა გამოჩნდეს ადამიანი, რომელიც გურუს როლს შეასრულებს, დაეხმარება განვითარებაში და წინსვლაში. ქალწულებისათვის წარმატება სიყვარულთან, შვილებთან, გართობასთან და პრესტიჟთან იქნება დაკავშირებული. არაა გამორიცხული ლატარიაში დიდი თანხების მოგებამაც გაუზარდოთ სოციალური სტატუსი. თევზებს და მორიელებსაც საკმაოდ კარგი შანსები მიეცემათ და უნდა ყურადღებით იყვნენ, რომ არაფერი გამოეპაროთ. მორიელებისათვის ეს საჭირო კონტაქტების მოძიების საშუალება იქნება, ხოლო თევზებისათვის დიდი ხნის ოცნებების ასრულება, რაშიც მეგობრები ან სპონსორები დაეხმარებიან. სიფრთხილის გამოჩენა მოუწევთ კირჩხიბებს, რომლებიც გარკვეული არჩევანის წინაშე დადგებიან, საკუთარ კაპრიზებს დაუთმონ მეტი ყურადღება, თუ პარტნიორის ინტერესები გაითვალისწინოს. ამ ნიშნის წარმომადგენლები მხოლოდ კომპრომისების გზით შეძლებენ 2020 წელში წარმატების მიღწევას. შესაძლოა გაუჭირდეთ ვერძებსაც და სასწორებსაც. ვერძებისათვის რეკომენდებული იქნება კანონების მაქსიმალური დაცვა და უფროსი ადამიანების მხარდაჭერის მოძიება. ხოლო სასწორებმა ოჯახური საკითხების მშვიდობიანად მოსაგვარებლად ნაცად ხერხებს უნდა მიმართონ. რაც შეეხებათ მერწყულებსა და მშვილდოსნებს, შესაძლოა მათ თავი დამკვირვებლის როლში აღმოაჩინონ. ისინი თითქოს ყველა გაუგებრობის ზემოთ მდგომნი აღმოჩნდებიან და იქიდან დააკვირდებიან მოვლენებს. მერწყულებს ფარული ამბების გახსნის საშუალებაც მიეცემათ, ხოლო მშვილდოსნებს, თუ გასული წლის მანძილზე ბევრი არ უცუღლუტნიათ და უზარმაცნიათ, ახლა იუპიტერი ფინანსური სტაბილურობის საშუალებას აჩუქებთ. მატერიალური ბონუსების მოლოდინი შესაძლოს ჰქონდეთ ტყუპებსაც. ასევე სტატუსის ამაღლების და კარიერული ზრდის შესაძლებლობა მიეცემათ ლომებსაც. მთლიანობაში შეიძლება ითქვას, რომ შრომისმოყვარეობა და თვითდისციპლინა, ასევე კანონების მაქსიმალური დაცვა იქნება ის აუცილებელი თვისებები, რომლებიც მომდევნო 12 თვის მანძილზე ყველას მოგვეთხოვება განურჩევლად ჩვენი ზოდიაქოს ნიშნისა. და თუ ამ თვისებებს გამოვიჩენთ, წარმატებაც არ დააყოვნებს. რასაც მთელი გულით გისურვებთ კიდეც!" 2-12-2019, 00:04 როგორ ცდილობენ ზოდიაქოს ნიშნის ბიჭები გოგო აცდუნონ და როგორ უნდა მიხვდეთ, რომ უყვარხართ ზოდიაქის ნიშნები, რომლებმაც წლის ბოლომდე კარმა უნდა გაისუფთაონ


text: იპანემა იპანემა (პორტ. Ipanema) — ბრაზილიის ქალაქ რიო-დე-ჟანეიროს ერთ-ერთი რაიონი. მდებარეობს სამხრეთ ზონაში, ლებლონსა და არპოადორს შორის. იპანემის პლაჟი საყოველთაოდ გახდა ცნობილი სიმღერით „The Girl from Ipanema“, რომელიც ანტონიო კარლოს ჟობიმმა და ვინისიუშ დე მორაიშმა დაწერეს. იმ მიწების უმრავლესობა, რომელიც დღე იპანემის შემადგენლობაშ შედის, ერთ დროს იპანემის ბარონს — ჟოზე ანტონიო მორეირა ფილიოს ეკუთვნოდა. სიტყვა „იპანემა“ თავდაპირველად პლაჟს არ აღნიშნავდა და ის ბარონის მშობლიურ კუთხეს ერქვა სან-პაულუს შტატში. იპანემამ სახელი გაითქვა ბოსა-ნოვას სტილის სიმღერით, „The Girl from Ipanema“, რომლითაც მისმა მკვიდრებმა ანტონიო კარლოს ჟობიმმა და ვინისიუშ დე მორაიშმა თავიანთ რაიონს ხოტბა შეასხეს. სიმღერა 1962 წელს დაიწერა, მუსიკა ჟობიმმა შექმნა, პორტუგალიური ტექსტი — დე მორაიშმა, ინგლისური ტექსტი კი მოგვიანებით ნორმან გიმბელმა დაწერა. მისი პოპულარობა კვლავ აღორძინდა, როდესაც 2008 წელს დაიანა კროლმა სიმღერა „Boy from Ipanema“ დაწერა. იპანემა კოპაკაბანის პლაჟის გაგრძელებას წარმოადგენს, მაგრამ მისგან განსხვავებულია. მოძრაობისათვის შედარებით ხელსაყრელია, რადგან ქუჩები ზოლებადაა გაყვანილი, ბადისებურად. კერძო ინფრასტრუქტურას მიეკუთვნება მსოფლიო კლასის რესტორნები, მაღაზიები და კაფეები. იპანემა რიოს ერთ-ერთი უძვირესი რაიონია. ყოველ კვირა დღეს, პლაჟის სიახლოვეს მდებარე ქუჩაზე მანქანებით მოძრაობა იკრძალება და ოკეანის პირას ადგილობრივები, ისევე როგორც ტურისტები ველოსიპედებით, სკეიტბორდებით და ფეხით გადაადგილდებიან. დაარსების დღიდან, იპანემამ მნიშვნელოვანი როლი ითამაშა რიოს კულტურაში. გააჩნია უნივერსიტეტები, გალერეები, თეატრები და კაფეები. კარნავალის დროს, იაპნემა რიო-დე-ჟანეიროსგან გამოცალკევებულ, საკუთარ ქუჩის მსვლელობას აწყობს. მას ბანდა დე იპანემას უწოდებენ და ქუჩებში დაახლოებით 50 000 ადამიანი ესწრება. პლაჟი[რედაქტირება] პლაჟი ცნობილია თავისი სიკოხტავითა და სოციალური ხარისხით. მის დასავლეთ დაბოლოებაზე აღმართულია ორი მთა. სამაშველო კოშკურებით პლაჟი ნაწილებადაა დაყოფილი. გასწვრივ ყველგან იყიდება ლუდი და ტრადიციული სასმელი კაშასა. პლაჟზე ყოველთვისაა ხალხი, რომელიც ფეხბურთს ან ფრენბურთს თამაშობს. მრავალფერი მონაკვეთის დასავლეთ ნაწილში, ლებლონის მხარეს, მდებარეობს ასევე პოპულარული ქვიშიანი ყელი, სადაც ხშირად მოკლე, მოტკეცილ შარვლებში გამოწყობილი კოხტა ქალ-ვაჟები იკრიბებიან. Travel Channel-მა იპანემის პლაჟი მსოფლიოს ყველაზე „სექსუალურ“ პლაჟად დაასახელა. რესურსები ინტერნეტში[რედაქტირება] - იპანემის პლაჟი - Informações práticas sobre Ipanema - quadrado mais caro da América Latina - Google Maps - do bairro no OpenStreetMap - იპანემის პორტალი


text: გუდაუთა () — ქალაქი საქართველოში, აფხაზეთის ავტონომიური რესპუბლიკის გუდაუთის მუნიციპალიტეტის ადმინისტრაციული ცენტრი. მდებარეობს შავიზღვისპირა დაბლობზე, მდინარე გუდოუს შესართავთან, სოხუმიდან 37 კმ-ში. XIX ს. 30-იან წლებში სოფელ ლიხნიდან გამოყოფის გზით აღმოცენდა. XIX ს. შუა ხანებში გუდაუთა პატარა სავაჭრო დაბა იყო ასი მცხოვრებით. გუდაუთა სწრაფად გავნითარდა მისი ხელსაყრელი გეოფრაფიული მდებარეობის გამო. 1874 წელს აქ დაფუძნდა სადაბო მმართველობა. ქალაქად გამოცხადდა 1926 წლის 10 ნოემბერს. მოსახლეობა 15,3 ათასი (1991 წ.). 1948 წელს დადგინდა სახელწოდების დაწერილობის ფორმა გუდაუთა – გუდაუთი-ს ნაცვლად. გუდაუთაში ბომბორის აეროდრომზე საბჭოთა პერიოდში განთავსებული იყო საბჭოთა საჰაერო თავდაცვის ძალების ბაზა, საიდანაც ცივი ომის პერიოდში სამხედრო ავიაციის 171-ე ან 529-ე დივიზიების სუ-27 ტიპის ავიამოიერიშეები დაფრინავდა. ეს დივიზია ემორჩილებოდა ბაქოს საჰაერო თავდაცვის არმიას (მე-19 არმია). აფხაზეთის კონფლიქტის პერიოდში გუდაუთა იყო აფხაზ სეპარატისტთა წინააღმდეგობის ცენტრი საქართველოს მთავრობის ძალებთან ბრძოლისას 1992-93 წლებში. საბჭოთა კავშირის დაშლის შემდეგ ბომბორას ავიაბაზა რუსეთის 50-ე სამხედრო ბაზად გადაკეთდა, შემდეგ კი მე-10 დამოუკიდებელ სამშვიდობო საჰაერო დივიზიის ბაზად. ეს ქვედანაყოფი პირდაპირ ემორჩილებოდა რუსეთის გენერალურ შტაბს. 1999 წლისთვის ავიაბაზის ეკიპირებაში შედიოდა 142 ჯავშანტრანსპორტიორი (მათ შორის - 62 ბმდ-1 და 11 ბმდ-2); და 11 თვითმავალი საარტილერიო დანადგარი 2ს9 „ნონა-ს“. ეს ბაზა ერთ-ერთ უმნიშვნელოვანეს როლს ასრულებდა აფხაზეთის კონფლიქტში. ქართული მხარისა და მრავალი დასავლეთი დამოუკიდებელი დამკვირვებლის მტკიცებით, გუდაუთის ბაზა მთავარი სამხედრო მხარდაჭერა იყო აფხაზი სეპარატისტებისთვის 1992-93 წლებში. 1995 წლის სექტემბერში საქართველო იძულებული გახდა ლეგიტიმური სტატუსი მიენიჭებინა რუსეთისთვის ამ ბაზის ლიზინგზე. 1999 წელს სტამბოლში ჩატარებულ ეუთოს სამიტზე რუსეთი დათანხმდა გუდაუთის ბაზის დახურვასა და საკუთარი ჯარებისა და სამხედრო ტექნიკის გაყვანას, რის შედეგადაც ეს ბაზა დსთ-ის ქვეყნების სამშვიდობოების გამოყენებაში დარჩებოდა. მიუხედავად ამისა, აფხაზეთის დე ფაქტო მთავრობამ დაბლოკა ეუთო-ს ინსპექტორთა ვიზიტი და მას შემდეგ ტექნიკის გაყვანის ახალი თარიღი არ დადგენილა. საქართველოს მთავრობის მტკიცებით ეს ბაზა კვლავაც რჩება აფხაზი სეპარატისტების მთავარი სამხედრო დასაყრდენი. 2008 წლის რუსეთ-საქართველოს ომის შემდეგ რუსეთმა აფხაზეთი დამოუკიდებელ სახელმწიფოდ ცნო და ამ ორ ქვეყანას შორის ურთიერთდახმარების ხელშეკრულებები დაიდო. ეს ხელშეკრულება რუსეთს საშუალებას აძლევს მისი სამხედრო ბაზები განათავსოს გუდაუთაში, რაც ავიატექნიკასთან ერთად მოიცავს ტ-62 ტანკებს, მსუბუქ ჯავშნიან მანქანებს, ს-300 ჰაერსაწინააღმდეგო სისტემებსა და სხვა. გუდაუთის ბაზა დღემდე რჩება რუსეთ-საქართველოს ურთიერთობების ერთ-ერთ ძირითად პრობლემად. ეტიმოლოგია სახელწოდება მდინარის სახელისაგან მომდინარეობს -ҭа ადგილის სუფიქსის დართვით. თავდაპირველად მას და მდ. გუდოუს გუდავა ეწოდებოდა. გუდოუ გუდავას აფხაზური ფორმაა. 1948 წელს დადგინდა სახელწოდების დაწერილობის ფორმა გუდაუთა – გუდაუთი-ს ნაცვლად. სქოლიო გუდაუთის მუნიციპალიტეტის ქალაქები


თბილისის თავისუფალი უნივერსიტეტის ბიზნეს სამართლის ეროვნული ცენტრი ქართველ სტუდენტებს მრავალმხრივ შესაძლებლობას სთავაზობს, რათა გაიღრმავონ ცოდნა და შეიძინონ პრაქტიკული უნარები ბიზნეს სამართლის მიმართულებით. ცენტრი პერიოდულად აწყობს საჯარო ლექციებს, ბიზნეს სამართლის სხვადასხვა აქტუალურ საკითხებზე, სადაც დასწრება შეუძლიათ როგორც პრაქტიკოს იურისტებსა და სხვა დაინტერესებულ პირებს, ისე სტუდენტებს საქართველოს ნებისმიერი უმაღლესი სასწავლებლიდან. საჯარო ლექციების გარდა, სტუდენტებს შესაძლებლობა ეძლევათ, კონკურსის საფუძველზე მონაწილეობა მიიღონ ცენტრის მიერ ორგანიზებულ ზამთრისა და ზაფხულის სკოლებში, ასევე ბიზნეს სამართლის იმიტირებულ სასამართლო პროცესებსა და სხვა ღონისძიებებში. გარდა აღნიშნულისა, 2012 წელს თავისუფალი უნივერსიტეტის სტუდენტებისათვის ცენტრი დამატებით შესაძლებლობებსაც ქმნის, როგორიცაა სტაჟირება ბიზნეს სამართლის ეროვნულ ცენტრში და პრაქტიკა თავისუფალი უნივერსიტეტის ბიზნეს სამართლის კლინიკაში.


მაპუდუნგუნი მაპუდუნგუნი (mapu - დიხაუჩა, dungun - რაგადი) თაშნეშე ჩინებული მუჭოთ არაუკანული ნინა — მაპუჩეშ (არაუკანეფიშ) კათაშ ნინა. გოფაჩილიე ცენტრალურ ჩილეს დო თიშ მოხურგე არგენტინაშ რაიონეფც. თე ნინაშა მორაგადეეფიშ ზუსტი მუდანობა უჩინებუ რე. კჷნე თე ჭარალუაშა გჷშაშქუმალირ პუბლიკცაციეფიშ ალებათ, თინეფიშ რიცხუ 2008 წანაშო 700,000 რდჷ,[1] ოდო შხვა მოშინუეფიშ ალებათ 240,000, სოვრეშეთ 200,000 ჩილეს ოხორანც, ოდო 40,000 არგენტინას. ოდო ოართე ჯამც მაპუდუნგუნშა ირდღალურ მორაგადეეფიშ რიცხუ 150,000 აკმადგინანც.[2] მაპუდუნგუნი თხილუაშ თოლწონუათ სერიოზულ საფრთხეს წისაფულენც, თიში უმკუჯინუო, ნამდა ჩილეშ თარობაქ ეჭოფჷ ვალდვალირობა თე ნინაშ ოგანმანათლებლე დონეშა ეკინაშენ სიტუაციაშ გჷშათინალო მაპუჩეშ კათათ დოხორინელ რაიონეფც . თაშნეშე სერიოზული სხუნუაშ საგანიე ნამუ ანბანქ ოკო იჸუას გჷმორინაფილქ თე ნინაშო. რესურსეფი ინტერნეტის [რედაქტირაფა] - მაპუდუნგუნიშ ლერსიკონეფიშ ერკებული - ლერსიკონეფი - ესპანურ-მაპუდუნგუნიშ ზიტყვონი - ესპანურ-მაპუდუნგუნიშ ლერსიკონი - ესპანურ-მაპუდუნგუნიშ ლერსიკონი - დუდიშული ლერსიკონი - მაპუჩეშ მინაჭარა ბილ გეიტსიშა, 2005 წანაშ მარაშინათუთა სქოლიო [რედაქტირაფა] - ↑ (ესპანური) Berretta, Cañumil, Cañumil (2008) Diccionario Castellano-Mapuche. ISBN 978-987-05-4139-4 - ↑ (ესპანური) Zúñiga, Fernando (2007) Mapudunguwelaymi am? '¿Acaso ya no hablas mapudungun?' Acerca del estado actual de la lengua mapuche. Estudios Públicos 105: 9-24.


text: ვანკუვერი (კუნძული) ვანკუვერი — კანადის კუნძული, რომელიც შედის ბრიტანეთის კოლუმბიის შემადგენლობაში. ვანკუვერი რამდენიმე კუნძულთან ერთად, აღმოჩენილია ჯორჯ ვანკუვერის მიერ. ამ ტერიტორიის დასაუფლებლად ბრძოლა მიმდინარეობდა აშშ-სა და დიდ ბრიტანეთს შორის, დიდმა ბრიტანეთმა შეძლო 1812-1814 წლების ომის შემდეგ, აქ თავისი გავლენის შენარჩუნება, მაგრამ მან დაკარგა ორიგონი. კუნძული ჩრდილოეთიდან სამხრეთისკენ გადაჭიმულია 460 კმ-ზე, ხოლო დასავლეთიდან აღმოსავლეთისაკენ 80 კმ-ზე. ვანკუვერის ფართობი შეადგენს 32,134 კმ2-ს, კუნძულს მსოფლიოში ორმოცდამესამე, ხოლო კანადაში მეთერთმეტე ადგილი უკავია ფართობის მხრივ. რაც შეეხება მოსახლეობას, ვანკუვერი კანადაში მხოლოდ მონრეალის კუნძულს ჩამორჩება. 2001 წლის აღწერით კუნძულ ვანკუვერზე ცხოვრობს 656,312 კაცი, ხოლო 2008 წლის აღწერით 740,876 კაცი.[1] კუნძულის უდიდესი ქალაქებია: ნანაიმო, პორტ-ალბერნი,პარკსვილი და კოურტენი. ვანკუვერი მთიანი კუნძულია. აქ ვრცელდება კორდილიერების მთათა სისტემა, კუნძულის უმაღლესი მთაა გოლდენ-ჰეიდნი 2,198 მეტრ სიმაღლით. აქ აგრეთვე არის მცირე მდინარეები და ტბები. ეს კუნძული მცირე სრუტეების მეშვეობით უკავშირდება ამერიკის შეერთებულ შტატებს და კანადის კონტინეტურ ნაწილს. ეს ტერიტორია მდიდარია მცენარეული და ცხოველური სამყაროთი. ამ კუნძულის მთავარი შემოსავლის მომტანია ტურიზმი. კუნძულზე მდებარეობს ვიქტორიას საერთაშორის აეროპორტი, რომელიც მრავალ რეის ასრულებს მთელი მსოფლიოს მასშტაბით. აქ საკმაოდ განვითარებულია საზღვაო ტრანსპორტით მომსახურეობა, კუნძულზე მდებარეობს რკინიგზაც, რომელიც 1883 წელს დაარსდა. რესურსები ინტერნეტში[რედაქტირება] - Great Seal of the crown colony of Vancouver Island - Measuring crustal motions in coastal British Columbia with continuous GPS - BC Ministry of Transportation - Report on Fixed Link


text: საქართველოს მთავარი პროკურორი ირაკლი შოთაძე მზად არის შეხვდეს პრეზიდენტს, გიორგი მარგველაშვილს და საკონსტიტუციო სასამართლოს თავმჯდომარეს, გიორგი პაპუაშვილს. ”ირაკლი შოთაძე მზადყოფნას გამოთქვამს დეტალური ინფორმაციის მისაღებად დაუყონებლივ, ან მისთვის მისაღებ დროს შეხვდეს საქართველოს პრეზიდენტს მის მიერ საჯაროდ გაკეთებული განცხადების გამო და ასევე, მზადყოფნას გამოთქვამს დაუყონებლივ, ან მისთვის მისაღებ დროს შეხვდეს საქართველოს საკონსტიტუციო სასამართლოს თავმჯდომარეს გიორგი პაპუაშვილს, მოსამართლეებზე შესაძლო ზეწოლის ფაქტებზე დეტალური ინფორმაციის მისაღებად“, - ნათქვამია საქართველოს პროკურატურის განცხადებაში. მისივე ინფორმაციით, მთავარი პროკურორის მზადყოფნა უკვე ეცნობა პრეზიდენტის ადმინისტრაციას და საკონსტიტუციო სასამართლოს საორგანიზაციო სამსახურს.


text: † წმიდა იოანე ოქროპირი - სწავლება ლოცვის შესახებ - † იოანე ოქროპირი <!--if()-->- <!--endif--> - ქრისტიანული ლიტერატურის ისტორია - ქრისტიანული ლიტერატურის ისტორია † წმიდა იოანე ოქროპირი - სწავლება ლოცვის შესახებ თუ განუწყვეტლივ გვემახსოვრება ღმერთი და მისი წყალობანი, უკვე ვეღარ შევძლებთ ბოროტებაზე ფიქრს. წინასწარმეტყველის სიტყვებია: მოგიჴსენე შენ სარეცელთა ჩემთა ზედა, ცისკარსამცა გევედრებოდე შენ (ფს. 62:7). კაცი მუდამ უნდა ფიქრობდეს ღმერთზე, განსაკუთრებით ღამით, როცა გონება მოსვენებულია; როცა უფლის გახსენებით შეეძლება თვითგანსჯა და ამ ფიქრებზე დაუნჯება. თუ დღისით შევეცდებით უფალზე ფიქრს, ჩვენს გონებაში შემოჭრილი სხვა საზრუნავი და შფოთი ამის საშუალებას არ მოგვცემს. ღამით კი შეგვიძლია, განუწყვეტლივ ვფიქრობდეთ ღმერთზე: მაშინ სული დამშვიდებული და უშფოთველია, იგი ნავსაყუდელშია და უსაფრთხოდ გრძნობს თავს. წინასწარმეტყველი გვეუბნება: რაჲ სთქუათ გულთა შინა თქუენთა, სარეცელთა თქუენთა ზედა შეინანეთ (ფს. 4:5). საჭიროა, დღისითაც არ ვივიწყებდეთ ამას, მაგრამ ამ დროს თქვენ უამრავი საზრუნავი გიჩნდებათ და თავს იქცევთ ყოფითი საქმეებით. ამიტომ სარეცელზე მაინც გაიხსენეთ ღმერთი, იფიქრეთ მასზე ცისკრის ჟამს. თუ ამას დილით გავაკეთებთ, შემდგომ ყველა საქმეს სრულიად დაუბრკოლებლად შევუდგებით; თუ სასოებითა და ლოცვით წინასწარ ლმობიერვყოფთ ღმერთს, შემდეგ უკვე საერთოდ ვეღარ შევხვდებით მტერს და თუ მაინც შევეყრებით მას, სიცილადაც არ გვეყოფა, რაკი მოწყალე ღმერთი გვეყოლება მცველად. ვაჭრობა ომია, ყოველდღიური საქმიანობა - ბრძოლა, მღელვარება და ქარიშხალი, ამიტომაც გვჭირდება ძლიერი საჭურველი - ლოცვა; გვჭირდება ზურგის ქარიც; უნდა გავითვალისწინოთ ყველაფერი, რათა დღე განვვლოთ ხომალდის დაღუპვისა და იარების გარეშე. ყოველდღე უამრავი წყალქვეშა რიფი გვხვდება, რაზედაც ჩვენი ხომალდი ხშირად იმსხვრევა და იძირება - ამიტომაც გვჭირდება ლოცვა, განსაკუთრებით დილით და ღამით. თუ ის, ვინც რაღაც დროს ადამიანებთან შერკინებას აპირებს, გულდასმით ემზადება ამისთვის, გაცილებით მეტად გვმართებს მუდმივი გარჯა და ზრუნვა ჩვენ, ვისი მთელი ცხოვრებაც ბრძოლაა. დაე, ჩვენ ყოველი ღამე შუაღამიანის ლოცვად გვექცეს; ვეცადოთ, რომ ჩვენ - დღისით გარეთ გამოსულებს - არ დაგვცინონ - თუ დაცინვა გვაკმარეს!... მაგრამ ჩვენს წინაშეა მამა ღმერთის მარჯვენით მჯდომარე თავად გვირგვინი მოღვაწეთა - ქრისტე, რომელიც ყურადღებით გვისმენს, ხომ არ ვიტყვით რაიმე უხამსსა და უსარგებლოს. ის ხომ მსაჯულია არა მხოლოდ ჩვენი საქმეებისა, არამედ სიტყვებისაც. მაშ, საყვარელნო, მღვიძარებაში განვვლოთ მთელი ღამე: თუ მოვისურვებთ, გამოგვიჩნდებიან შემფასებლებიც - თითოეულ ჩვენგანთან ანგელოზი მყოფობს. ამიტომაც, ზრუნვის საგნად გავიხადოთ ერთადერთი რამ - როგორმე მივიღოთ ჯილდო და დავიდგათ გვირგვინი.


ევა ართმელაძე ის გოგოა, რომელმაც ერთ დღეს ეს სახელი თავად დაირქვა და თავისი თავის ძებნას და შექმნას შეუდგა. ის ხულოს რაიონის სოფელ ბეღლეთიდანაა, მისი ოჯახი იქ ცხოვრობს, ევა კი ბათუმის უნივერსიტეტში სწავლობს - ძალიან უნდა ჟურნალისტი გამოვიდეს. ახლა 20 წლისაა და სწავლის პარალელურად გაზეთ „ბათუმელებში“ გადის სტაჟირებას. კიდევ ევა ის გოგოა, რომელსაც ძალიან უნდა, თავის სოფლელ გოგოებს გზა გაუკვალოს და მაგალითი მისცეს - თავისუფლების, ბრძოლის, შეცდომებზე სწავლის ხარჯზე მიზნის მიღწევის. ევა ის გოგოცაა, რომელიც ბეღლეთში ყველას უყვარს და იციან, რომ თუ მან რამე მიზნად დაისახა, წინ ვერავინ გადაუდგება. ევა მუსლიმი ქართველია, ისევე როგორც ამ სოფლის ყველა მცხოვრები. ევას უნდა, რომ სოფლად მცხოვრები ქალების ცხოვრება ცოტათი მაინც შემსუბუქდეს. უნდა სოფელში დაგროვილი ამბები შეაგროვოს და სხვებს მოუყვეს. ევას უყვარს ადამიანები, მზესუმზირა, შემოდგომა და ყვითელი ფერი. ეს ამბავიც მასზეა.


text: გუდაური-კობის გზის ნაწილზე ზვავსაშიშროება მოიხსნა 04:15 27 თებერვალი 2021 18:35 19.01.2021 (განახლებულია 21:47 19.01.2021) მოკლე ბმულის მიღება https://sputnik-georgia.com/society/20210119/250651781/gudauri-kobis-gzis-nawilze-zvavsashishroeba-moixsna.html გუდაური–კობის მონაკვეთზე ზვავსაშიშროების გამო ტრანსპორტის მოძრაობა 11 იანვრიდან აიკრძალა – გზაზე სატვირთო ავტომობილების "საცობია". თბილისი, 19 იანვარი – Sputnik. საერთაშორისო მნიშვნელობის მცხეთა–სტეფანწმინდა–ლარსის საავტომობილო გზის გუდაური–კობის მონაკვეთზე გაწმენდითი სამუშაოები დაიწყო, ნათქვამია საავტომობილო გზების დეპარტამენტის მიერ გავრცელებულ განცხადებაში. უწყების ცნობით, გზის გაწმენდითი სამუშაოები როგორც გუდაურის, ისე კობის მხრიდან ინტენსიურ რეჟიმში მიმდინარეობს – კერძოდ, საავტომობილი გზის 93-99 და 105-107 კმ მონაკვეთებზე, სადაც ზვავსაშიშროება უკვე მოიხსნა. რაც შეეხება გზის 100-104 კმ მონაკვეთს, აქ ზვავსაშიშროების რეჟიმი კვლავ რჩება. "აღნიშნულ მონაკვეთზე გაწმენდითი სამუშაოები ზვავსაშიშროების რეჟიმის მოხსნისთანავე დაიწყება, რათა უმოკლეს ვადებში აღდგეს ავტოტრანსპორტის მოძრაობა", – ნათქვამია განცხადებაში.


მუსიკოსები ძალადობის წინააღმდეგ • artinfo.ge მუსიკოსები ძალადობის წინააღმდეგ – არ დამალო ძალადობა, ილაპარაკე! – მოუწოდებენ მუსიკოსები ძალადობის მსხვერპლთ და სპეციალურ ვიდეორგოლს ავრცელებენ. ახალგაზრდა იურისტთა ასოციაციის მიერ მომზადებულ ვიდეოში საუბარია იმაზე, რომ ნებისმიერი ძალადობა დანაშაულია, ძალადობის მსხვერპლი ხშირ შემთხვევაში დუმილს ამჯობინებს, არადა ამ ფაქტის დამალვის მაგივრად, მომხდართან დაკავშირებით ღიად უნდა ისაუბროს და საზოგადოების მხარდაჭერის იმედი უნდა ჰქონდეს. – სტერეოტიპულ დამოკიდებულებას, იმას, რომ საზოგადოება რა დაგიდგება გვერდში, როდესაც ძალადობენ შენზე, შვილებზე, არ მიაქციო ყურადღება. ყოველთვის არსებობენ ადამიანები, ვინც მოგისმენენ და გვერდში დაგიდგებიან, – მოუწოდებს ძალადობის მსხვერპლთ მომღერალი ნინო ქათამაძე. ტეგები: ახალგაზრდა იურისტთა ასოციაცია, ნინო ქათამაძე ◀ დათუნიკა სხირტლაძის ძეგლი რაჭაში “მოკლედ და უბრალო ენით...” ▶


text: ”24 საათი” ცდილობს გაარკვიოს, რა სარგებლობა მოაქვს საქართველოს ყოფნა-არყოფნას დსთ-ში. პუბლიკაციის ავტორი იხსენებს, რომ ოპოზიცია უკვე მერამდენედ და ჯიუტად ითხოვს საქართველოს გამოსვლას დამოუკიდებელ სახელმწიფოთა თანამეგობრობიდან და რომ ხელისუფლებაც ასევე ჯიუტად აცხადებს უარს; ამასთან, ”არც აკონკრეტებს იმ არგუმენტებს, რის გამოც საქართველოს ამ მკვდარი და სრულიად უვარგისი ორგანიზაციიდან გამოსვლა არ შეუძლია.” “მჭრელი არგუმენტები არც ოპოზიციას აქვს - ვერც ის აზუსტებს, თუ რატომ არის დღეს ასე სასიცოცხლოდ მნიშვნელოვანი დსთ-ს დატოვება, - წერს ავტორი და განაგრძობს, - შთაბეჭდილება რჩება, რომ დსთ-ს თემა პოლიტიკურ დებატებში მაშინ ამოტივტივდება, როცა ოპოზიციასა და ხელისუფლებას შორის დისკუსიის გასაგრძელებლად სხვა თემების მოფიქრება ჭირს.” პუბლიკაციაში ვკითხულობთ, რომ ოპოზიცია სრულიად გულგრილად შეხვდა რუსული სამხედრო ბაზების გაყვანის საკითხს და სამშვიდობოების გაყვანასთან დაკავშირებულ დადგენილებას, სამაგიეროდ, დსთ-დან გამოსვლას პერიოდულად სრულიად არაადეკვატური დაჟინებით ითხოვს. რაც შეეხება ოპოზიციის ყველაზე მთავარ არგუმენტს - კონფლიქტის ზონებიდან დსთ-ს მანდატის ქვეშ მყოფი რუსი ცისფერჩაფხუტიანების გაყვანის დაჩქარების შესაძლებლობას, ავტორის ინფორმაციით, თანამეგობრობიდან გამოსვლა ამისთვის საკმარისი სულაც არ იქნება. ”ამ პროცესს ერთადერთი რამ დააჩქარებს - საერთაშორისო საზოგადოების მზადყოფნა, მოხდეს სამშვიდობო პროცესის ინტერნაციონალიზაცია. სანამ ეს მზაობა არ იარსებებს, საერთაშორისო ორგანიზაციებში, დსთ-დან გასვლა-არგასვლა არაფერს შეცვლის,” - ვკითხულობთ ”24 საათში”. ”რეზონანსი” ბეჭდავს ინტერვიუს აფხაზეთის თვითგამოცხადებული რესპუბლიკის საგარეო საქმეთა მინისტრ სერგეი შამბასთან. ”არ ვიცი, ის ნაღმი, რომელიც კოდორშია, როდის აფეთქდება. თუმცა სიტუაციის ესკალაცია რთული არ არის, რადგანაც ძალიან ბევრი ადამიანია დაინტერესებული, რომ ეს ურთიერთობა უფრო დაიძაბოს... სიტუაციის დაძაბვით დაინტერესებულნი არიან გარეშე ძალებიც,” - ამბობს შამბა და ”ავის მოსურნეებს” ხედავს როგორც თბილისში, ასევე - სოხუმში. დე ფაქტო მინისტრის თქმით, ქართული მხარე პროვოკაციებზე მიდის და ამის ერთ-ერთი დასტურია კოდორის ხეობაში ავტონომიური ხელისუფლების გადაყვანა. შეგახსენებთ, რომ ინტერვიუს სერგეი შამბასთან 7 ნოემბერს გამოსული გაზეთი ”რეზონანსი” ბეჭდავს. ”ახალი თაობა” ცხინვალის რეგიონში 12 ნოემბერს დაგეგმილ ალტერნატიულ არჩევნებზე მსჯელობს და გამოთქვამს იმედს, რომ ქართულ მხარეს პრეზიდენტობის ერთ-ერთი კანდიდატის, დიმიტრი სანაკოევის, ნდობის რეალური საფუძველი აქვს. რეგიონში ”სიტუაციის შეცვლას ჩვენი ხელისუფლება დიმიტრის იმედით აპირებს, რომელიც ოდესღაც ჩვენ წინააღმდეგ იბრძოდა. შემდეგ მათემატიკის მასწავლებლად მუშაობდა. ლუდვიგ ჩიბიროვის დროს კი მის მთავრობაში ხან თავდაცვის მინისტრის პოსტი ეკავა, ხანაც - პრემიერი იყო. შემდეგ თანამდებობა დატოვა და ბიზნესში წავიდა. რამდენიმე წელი ჩრდილოეთ ოსეთში ცხოვრობდა. პოლიტიკურ სარბიელზე მოულოდნელად გამოჩნდა,” - იხსენებს პუბლიკაციის ავტორი, რომელიც ეჭვს სწორედ ამ ”მოულოდნელ გამოჩენასთან” დაკავშირებით გამოთქვამს. ”რამ აიძულა ერთ დროს ქართველების წინააღმდეგ მებრძოლი ახალგაზრდა ქართველების საქმე გაეკეთებინა?” - ამ შეკითხვაზე ზუსტ პასუხს პუბლიკაციაში ვერ იპოვით. თუმცა ”ახალი თაობა” იმედოვნებს, რომ მათემატიკოსი დიმიტრი ამჟამად, მართლაც, პროქართული ორიენტაციისაა და რომ მისი გაპიარება ცუდად არ შემოგვიბრუნდება.


[get2] => 496906-პუტინი-ხაბიბს-და-მამამისს-შეხვდა-და-გამარჯვება-მიულოცა


Outsider Pexsacmeli Lyrics მე არა მაქვს ხელები, შენ რომ მოგეხვიო, მე არა მაქვს თვალები, შენ რომ დაგინახო, მე ყურებიც არა მაქვს, შენ რომ მოგისმინო, მე ცხვირი არა მაქვს, შენ რომ შეგისუნთქო. არა... არა და არა. მე არ მინდა ომი, შენ რომ დაგამარცხო, მე არც თოფი მინდა, შენ რომ მიგახვრიტო, მე კბილები არა მაქვს, შენ რომ დაგკბინო, მე ნერვებიც არა მაქვს, შენ რომ აგიტანო. არა... არა და არა. მე არა მაქვს სახე, შენ რომ შემამჩნიო, მე არა მაქვს სხეული, შენ რომ შეგიფარო, მე არც თავი არა მაქვს, შენთვის რომ ჩამოვიხრჩო, ჩემში სისხლი გაშრა, შენთვის რა გავიღო? არა... არა და არა. See also: JustSomeLyrics 107 107.21 mana TENGO MUCHAS ALAS PARA VOLAR Lyrics Melissa Etheridge Royal Station 4/16 Lyrics


საზოგადოებრივი მაუწყებელი რადიო პირველი არხის 2018-2019 წლების საეთერო სეზონისთვის გადაცემების შესარჩევად აცხადებს კონკურსს შემდეგ მიმართულებებზე: ორიგინალური რადიო იდეა შემეცნება-განათლება კულტურა გართობა-შემეცნება კონკურსის მიზანია, შეირჩეს მაღალი ხარისხის რადიოპროდუქცია, რომელიც დააკმაყოფილებს მაუწყებლის აუდიტორიის ინტერესებს და შესაბამისობაში იქნება საზოგადოებრივი მაუწყებლის მისწრაფებებთან. 2018-2019 წლების სამაუწყებლო სეზონისთვის პროექტების შერჩევისას ვხელმძღვანელობთ მაუწყებლობის შესახებ კანონში გაწერილი შინაარსობრივი ვალდებულებების შესაბამისად და საზოგადოებრივი მაუწყებლის პროგრამული პრიორიტეტების გათვალისწინებით. შემუშავდა რადიო პირველი არხის სამაუწყებლო ბადე, დადგინდა ეთერში გასვლის პერიოდულობა, ქრონომეტრაჟი და...